
Pêvajoya Reformxwaziyê 
7 salan piştî Serok 
Komariya Mihemd Xatemî 

Pêvajoyek ku bi navê Reformxwazî di nava parek ji 
dezgehên deshilatdare Komara Îslamî da dest pêkir, li 2'ê 
Cozerdana sala 1376'e Rojî (1997) bi piştgîriya beşek xuya 
ji xelkê, Mihemd Xatemî wek ala hilgirê wê pêvajoyê lê ket. 

Bi hilbijartina Xatemî bo Serok Komariyê, parek ji xelkê 
îranê û heta pişkek xuya ji welatan ev hêviye peyda 
kiribûn ku dê Komara Îslamî ji kiryar û riftarên nedurist û 
têkderaneye xwe dûr bikeve û bi misoger kirina guhertinên 
bingehîn, liv û riftarên zalimaneye xwe li gel xelkê kêm 
bike. 

Xatemî di posta Serok Komariyê de zor caran di axaftin 
û gotarên xwe de li ser pêşdeçûn û guhertinan tekez dikir, 
lê hemî carekê jî radigehand ku pêkhateya Meclîsa 5'em ku 
pitir ser bi baskê tundrê (pawanxwaz)an e, bi awayekê ye 
ku rêya pêk anîna guhertin û pêşde birina bernameyên 
Reformîstî berbest dike. Her wisan bû ku xelkê îranê bo ji 
holê rakirina vê kospê li ser rêya Xatemî û baskê 
Reformxwez, bi beşdarî kirineke berfireh di hilbijartinên 
gera 6'an a Meclîsa Şêwra Îslamî de, gavek wiha hilgirtin 
ku piraniya Meclîsê bikeve destê nûnerên Reformxwez û 
serbixwe. Pêkhateya Meclîsa 6'an ev hêviye ku pêvajoya 
Reformxweziya nava hikûmetê bê asteng û berbend here 
pêş, zêdetir kir. Lê derbas bûna demê da xuya kirin ku 
serbarê nerazî bûna parek ji nûnerên Meclîsê, karê reform 
û pêk anîna guhertinên erênî bi qazanca xelkê û azadiyên 
wan pêşdeçûnek bi xwe ve nedît. Sedema vê yekê jî: 

Yek eva bû ku ne Xatemî û baskê Reformxweze na s 
deshilatê bawerî bi guhertinan hebûn ku xelkê çavnihêrî 
dikir û ne Xatemî û Reformxwez xwediyê şiyan û hêz û 
deshilateke wisan in ku bikarin çavnihêriyên xelkê bidest 
bînin yan jî guhertinên cihê bawera xwe bi encam 
bigehînin. 

Sedema dine vê pirsê, bûna deshilatê li destê kes, kom 
û girûpeke xasmanî û ne hilbijartiye nava deshilata rejîmê 
de bû ku rê bi çi guhertineke erênî nedaye û bi kiryar jî, 
Serok Komar û Meclîs bi tewawî bêdeshilat kiriye. 

Niha ku 7 sal ji 2'yê Cozerdana sala 1376'e Rojî (1997) 
derbas dibe, ne tenê xelkê îranê, belku piraniya welatan û 
heta beşek ji Reformxwezan bi xwe jî li pêk hatina her cure 
guhertin û reformek erênî bêhêvî bûne û ev bêhêvî bûne jî 
di hilbijartina gera 7'an a Meclîsa Şêwra Îslamî de bi aşkera 
xwe derxist holê. 

Hebûna gumanê di parek ji xelkê îranê de ku çend sal 
bû bi hêviya pêk anîna guhertin û reforman di Komara 
Îslamî a îranê de bûn, niha xelk aniye ser vê bawerê ku 
reform û guhertinê rastîn bi qazancê xelkê û azadiyên wan 
tenê demekê misoger dibe ku xebata tev aliye xelkê îranê 
dijberî rejîma Komara Îslamî bi encamek dilxwez gihîştibe 
û sîstemeke demokratîk bihê ser kar ku bawerî bi 
demokrasî mafê mirovan û parastina mafê neteweyî ên 
gelên îranê hebe. Eva di cihê xwe de yê xalek pozetîv be ji 
bo xebata azadîxwazane a xelkê welatê me û, ji bo ku 
hemû aliyek bê guman û dudilî tê de pişikdar bibin. Bê 
goman rêya serketin û bi hêvî gihîştinê jî her di nêrîn û 
ramanek wiha de misoger dibe. 


Rapora salaneya Wezareta Karê 
Derve ya Emerîka derheq rewşa 

/V 

mafê mirovan li Iranê 

Rewşa 

mafê mirovan 
di îranê de ku 
berê jî nebaş 
bû, di salên 
2003 û 

2004'an de 
xirabtir bûye 


Wezareta Karê Derve ya Emerîka rapora salaneye 
xwe der barê aliyên cur bi cur ên mafên mirovan di 
cîhanê de weşand. Di vê raporê de parek bo Komara 
Îslamî a îranê hatiye destnîşan kirin. 

Doma wê bo 7 

Di teqînekê de li Bexdayê serokê vê 
mehê ye Civata Deshilata Demî li 

/V 

Iraqê bi 8 kesên din re hate kuştin 

hevalbend li Bexdaya 
paytextê îraqê, roja 
duşemî (17.05.2004)'an 
Ebdula Zehra Osman 
Mihemed naskirî bi 
Ezzidîn Selîm, serokê 
vê mehê ye Civata 
Deshilata Hukmî li îraqê 
ku ji aliyê Emerîka ve 
hatiye damezrandin bi 8 
kesên din re hate 
kuştin. 

Doma wê bo 8 

Kesayetiyê navdare kurd û yadgarê 

Komara Kurdistanê wexera dawî kir 

Sibêdehiya roja înê l'ê Cozerdana 
1382 a Rojî (21.5.2004)'an, 
kesayetiyê nevdare kurd Seîdxanê 
Homayun kurê Ebdulrehmanê kurê 
Muînbegê Yekşewe û birazayê Elîbeg 
Fermandeyê hêza Bokanê li serdemê 
Komara Kurdistanê de, di temenê 81 
saliyê de li bajarê Mihabadê wexera 
dawî yê kir. 

Doma wê bo rûpelê 6 





Di encama teqîna 
otombêleke bombebar kirî 

sereke ya hêzên 

SIYASÎ 


Rixne girtina Komara Îslamî ji 
stiratejiyên welatên pêşverû 

Siware Kurdî 


Piştî serketina şoreşa pîroze 
gelên bêzare îranê di sala 1357 
(1979)'an de, girûpeke 

pawanxwaz, karîn vê şoreşê li gor 
berjewendiyên xwe û berevajî 
armancên esliye vê bibin û 
deshilata xwe bi ser gelên îranê 
misoger bikin. Sir û çeweng mana 
xwe di vê de didîtin ku ala 
serbestiya neteweyên cîhanê bilind 
bikin û wisan bidin xuya kirin ku 
yasayên Komara Îslamî cîhan 
pesind in. Wan di axaftinên xwe de 
jî yasa û distûra bingehîne welatên 
din dibirne bin pirsyarê û stratejî û 
armancên xwe ku xwendineke 
taybet ji îslamê bû - û navê îslama 
Naba Mihemedî li ser danabûn - 
berdewam û bi awayên cur bi cur 
weke kite rêya jiyana 
bexteweraneye gelên cîhanê 
dudews dikirin. 

Merema me di vê gotarê de eva 
ye ku bi kurtî van çemk û 
baweriyên ku ji aliyê stiratejîstên 
Komara Îslamî tên belav kirin û 
naveroka distûrên bingehîn ên 
welatên Rojava pêre dibine bin 
pirsyarê, bixwînin, heta ku bo me 
rohn û eşkere bibe ku gelo eva 
Komara Îslamî ye ku dê stiratejiya 
cîhaniye wê here bin pirsyaran, yan 
stiratejiya welatên pêşketî?! 

- Yekem rixneya stiratejîstên 
Komara Îslamî ji welatên pêşverû 
eva bû ku çunku zaraveya Lîberal 
Demokrasî li gor azadiya mirov 
hatiye ava kirin û di nava vî çemkî 
de piştgirî ji Omanîsmê tê kirin, 
encama vê cure hizrînê dûrketin û 
ji holê ra kirina distûrên Xwedê û 
hinartiyên wî ye, her weha çunku 
eqliyeta mirovan jî qet nagihîje vê 
qasê ku bernameyeke baş bo 
jiyana û civakî û ... ji xwe re diyarî 
bikin, metoda deshilatdariya 
rejîmên Ewropayî jî nikarin li ser 
bingeheke durist, ava bibûn. 

- Rixneya duyem ku - ji welatên 
Rojavayî digirtin û - berdewam 
dubai e dikirin, eva bû ku awayê 
dengdanê li welatên pêşverû renge 
xweşik bihên xuya kirin, lê di kiryar 
de fend û fêleke zor tê de ye û ew 
kesên dibin nûnerê Parleman, 
hilbijartiyê rastîne gel nînin. Li gor 
baweriya van kesan, di Rojava de 
her kesek dirafek zêdetir bikar 
bîne, dikare bi hêsanî li ser kursiya 
Parlemanê rûnê. 


- Rixneya sêhem ewa bû ku 
piraniya xelkê Ewropayê di 
dengdananê de pişikdariyê nakin. 
Ev beşdarî nekirine jî bi vê 
wateyêye ku gelên van welatane ji 
rayedarên xwe nerazî ne, gel bi vê 
beşdarî nekirinê NA bi terzê 
demokrasiya bi eşkereyî Rojava 
dibêjin û ... 

Lêre de bi hewce dizanim kurte 
rawestiyanekê li ser ramana 
rixnegireya deshilatdarên îranê 
bikim, ku çawa, awayê hizrîna wan 
li hember welatên Rojava li ser 
valahiyê ye û derbas bûna çax û 
dem, nerast bûna vê dîtinê bi başî 
selimandiye. 

Di destpêka sala 58 (1980)'an 
de girûpake pawanxwaz kite rêya 
ku li hember xelkê îranê qut 
kiribûn, eva bû ku gelo hûn 
Komara Îslamî dipejirînin? Wate 
xelk neçar hatibû kirin ku di 
navbera metodên de, cur bi cure 


Di nava yasaya bîngehîne 
rejîmê de navê şêwrekê 
hatîye ku serv de mit û 
bêdeng e û tenê e kê zêrevanî 
kirin bi ser durist birêve çûna 
yasaya bingehîn a welat e, lê 
mîna morikê, ketiye canê 
Komarî bûna rejîmê 


hikûmetan de li sedsala hemdem, 
tenê metoda nû avakirî ku 
'A> dan" bi baş dizanîn, 
bipejirînin. Di dawiyê de jî bi 
eşkere karîn bi cîhanê wisa bidin 
nîşan dan ku xelkê îranê tenê 
Komara Îslamî dixwazin û bes. 

- Her ku Komara Îslamî weke 
sîstem, deshilata îranê bidest girt, 
di nava mejiyê hizirvan û 
rewşenbîrên wî serdemî de ev pirse 
hate holê, ku birastî bi têkel bûna 
du peyvên Komar û Îslamî dibe çi 
metodek ji hikûmetê - bo van 
netewane ku bi sedan sal e bi giştî 
û nemaze pitir ji sedsalek e ku di 
pêxema wê de canê xwe gorî dikin 
- bihê ava kirin, ku şiyan û bexşîna 
jiyaneke bextewerane bo gelên 
îranê hebe? 

Eşkere ye zarava Komar li mêj 
ve ye - ji aliyê Feylesofên Yûnanî 
ên çaxê berê û her wiha ji aliyê 
siyasetvanên wan çend sedeyên 
davî - pênase bo hatiye kirin û bi 


awayeke piragmatîk jî bi pişkek ji 
welatên^ cîhanê dimeşin. Lê mîna 
peyva îslam'ê li tenişta Komar'ê 
hilgirê manayek berfireh û kûr e. 
Bo mînak: îslam weke yek ji olên 
naskiriye civaka mirovahiyê, çi 
metodeke deshilatdariyê bo xelkê, 
desteser kiriye? Gelo bo wan 
bûyerên ku di cîhanê de diqewimin, 
bernameyeke taybetî heye û 
rasterast di nava Qurana pîroz de 
hatiye bas kirin? An na, Quran bi 
awayeke giştî qala çawaniya 
meşandina kar û barên gel kiriye û 
raveyên din teslîmî pisporên ola 
pîroze îslamê kiriye heta ku li gor 
demê ji bo kar û barên siyasî û 
...htd, rave hebin û gelaleya 
xasmanî bo dabirêjin? û ...htd. 

Em agehdar in ku di Qurana 
pîoz de bi metodeke rasterast qala 
van riftarên siyasî nehatiye kirin ku 
niha di civaka mirovahiyê de 
diqewimin. Ku wisan bû rêya 
duyem dimîne, yanî ew metoda ku 
pispor û şehrezayên Ola îslamê li 
gor serdem û bûyerên ramyarî 
şiroveya taybetî hebin û gelalê bo 
darêjin. Lêre de pirseke din 
derdikeve holê, ku dema ji aliyê 
çend şehrezayên ola îslamê, dîtin û 
ramanên cuda hebin û her yek ji 
van şirovekerane li ser wê bawerê 
bin ku nêrîna wî durist e, li demeke 
wiha de xelk diviya raveya kîjanî - 
bo kar û barên siyasî - hilbijêrin? 
Her wiha çawa dikare piştgiriya 
raveyeke xasmanî bike? Heke hat û 
şaş bûna nêrîna ravekarekê bi 
kiryar hate selimandin, vî çaxî xelk 
diviya çawa bi ol re tev bigerin?!, ji 
vaneyeev pirse bo mejiyê mirovên 
îmandar bihê holê ku gelo dibe di 
pênasîna ol de şik û gumanê bikin? 

Metoda hikûmet kirina 
rayedarên niha ên welatên 
Ewropayê hin rêsayên yarî kirinê tê 
de hene ku ji ceribîn û ezmûnên 
hezar saliye jiyana civakiye mirov 
de bidest xistine, wan ev rêsayên 
ku bi kiryar jiyana civakiye mirovan 
vajî (aloz) kiriye, nas kirine û li 
metoda, hola siyasî bi dûrxistine, 
lewma karîne bigihîjne encamekê 
ku dibe bi eşkere bêjîn ku ji 
metodên berê baştir e û, kar û 
barên civaka wan baştir dimeşînin. 
Xuya ye ku ev metoda li ser 
bingeha Lîberal Demokrasiyê 
hatiye avakirin bi rêk û pêk 
niazanin û bawer in ku heke hat û 
rojekê seh bi vê çendê bikin ku her 
yek ji van rêsayane ku niha birêve 
diçin, di berjewendiya gel de ninin, 
dê guhertinan bi ser de bînin. 

Bi kiryar 25 sal ji temenê 
Komara Îslamî derbas bûye, rastiya 
Komara Îslamî- her wek me ba^ 


i 

Doma rûpelê 2: 

Rixne girtina Komara Islamî ji stiratejiyên welatên pêşverû 


kir- xwendineke xasmanî ji olê 
îslamê heye, yanî Şîiya 12 Îmamî, 
ku di birgeh (made)a 12'an a 
yasaya bingehîne îranê de bi 
eşkere anîne holê û nemaze 
ebdiyet jî jêre bexşîne, diyar e 
îslam di nava civaka Misilmanan de 
bi awayên din jî hatiye xwendin - 
merem şîret û rave kirin li ser 
ayetên Quranê ye - temenê 
Komara Îslamî ew rastiye jî ji bo 
xelkê da selmandin, ku ji îslama 
Naba Mihemedî jî berdewam şax û 
tayên zor lêvedibin û her yek ji van 
şaxane nêrînên taybet derheq bi 
siyasetê re heye û dîtinên xwe 
weke emrê Xwedê bi gel didin 
nasandin. Nimûneya herî xuya di 
van salên dawiyê de hat dîtin, 
kesên weke "Montezirî" ku weke 
gelaledarêjê dezgeha "Wilayeta 
Feqîh" dihate nasîn, niha ji aliyê 
taxeke din, serberedayî hatiye nas 
kirin û wek îxanetkar bi dezgeha 
Wilayeta Feqîh dinasînin. Komara 
Îslamî ne tenê di heyamê 
deshilatdariya xwe de nekarî rast 
bûna stiratejiya xwe bo civaka 
mirovahiyê bide selmandin nemaze 
beşek ji teorîsyenên wê jî 
(Ebdulkerîm Siroş) pêre dijberiyê 
dikin û berevajî stiratejiya wan 
diaxivin. 

Dema ku qala Komar bûna 
sîstema Wilayeta Feqîh dihate holê. 
Pawanxazan bo durist nîşan dana 
stirartejiyên xwe kincên hikûmetên 
Modern li xwe kiribûn û peyva 
Komarê xemilandibûn, û berdewam 
digotin meşrûiyeta wan yasayên ku 
di welat de dimeşin, ji aliyê gel ve 
deng pêre tê dayîn. Ji bo baştir 
rohn bûna merema me, emê basa 
vê pişka rejîmê bikin ku ji aliyê 
xelkê ve rasterast deng bi wan re 
tê dayîn, - xuya û eşkere - 
deshilatê bidest digirin: 

Meclîsa Xîbregan a ^ehberî: 
Erkê sereke yê vê Meclîsê zêrevanî 
kirin bi ser kar û barên rêberên 
nîzamê ye, da cu bizanibin rêber bi 
başî wan erk û wezîfeyên xwe ku di 
destûra bingehîne welat de bo wî 
hatiye diyarî kirin, encam dide, her 
wiha di dema mirina rêber de, 
cihgir jêre diyarî dike. 

Serok Komar: Di yasaya 
dezgeha Wilayeta Feqîh de Serok 
Komar weke duhem kesatiyê 
rejîmê tê hesibandin û erkê 
birêvebirina "Qowe"(dezgah)a 
Mucriye (birêvebirinê) N stû daye. 

Meclîsa Şêwra Îslamî: Ev 
meclîse, distûr û yasayan didanê û 


li gor hewcehiya gel yasayan 
didanê û her wiha dengê hitbarê 
dide wezîran û ... htd. 

Şêwra Îslamî ya bajar û 
gundan: Ku piranî pêwendî bi 
baştir birêve çûna kar û barên 
herêmeke xasmanî ve heye û di 
asteke nizimtir de berpirsyariya gel 
diparêzin. 

Rûmetê vê beşê ji rejîmê ciwan 
e û wisa dide xuya kirin ku mirov 
dikare hitbarê pê bike, lê dema ku 
mêzeyî karnameya rejîmê û parek 
ji yasayên dine welat dikin, 
derdikeve ku ev rixne û henekên, 
ku Komara Îslamî ji hinek welatên 
dinê dike tevî roh û kulexê rejîmê 
têkel e û eve ew in ku di heyamê 
deshilatdariya xwe de, bi dehan car 
bi dengê gel lîstine. 

Di nava yasaya bingehîne 
rejîmê de navê şêwrekê hatiye ku 
serve de mit û bêdeng e û tenê 
erkê zêrevanî kirin bi ser durist 
birêve çûna yasaya bingehîn a 
welat e, lê mîna morikê, ketiye 
canê Komarî bûna rejîmê. Ew 
şêwra ku navê wê Şêwra Nîgehban 
(Nobedar) e roj bo rojê deshilata 
wê zêdetir bûye, hetanî cihekê ku 
dibe bêjîn Şêwra Nobedar kariye 
peyva Komar bûnê d destûra 
bingehîne rejîmê de bêmifah bike. 

Şêwra Nobedar ku niha şaxeyên 
xwe gihîjandiye tev^welat û li her 
yek ji bajarên îranê borûya 
nûneratiyê heye, 12 kes rêberî 
dikin, 6 kes ji endamên wê 
rasterast ji hêla serokê rejîmê ve 
tên diyarî kirin û dibe "Muctehid" 
bin, 6 kesên din jî ku dadmend in, 
ji aliyê serokê "Quwe"(dezgeha)ya 
"qezayiyê" (dadê) ve - ku ew jî 
rasterast ji hêla rêber ve hatiye 
diyarî kirin - navên wan dide 
Meclîsê da ku dengê hitbar 
(destnedan)ê pêre bidin, heke 
nûnerên Meclîsê deng bi wan 
nedan, hewce ye bo careke din 
serokê Dezgeha Dadê kesên din bi 
Meclîsê re bide nasandin, heke vê 
carê jî di Meclîsê de piraniya 
dengan nedin, çi din şêwrê bi 
nûneran re nakin û dadmend 
dikarin bibin endamê Şêwra 
Nobedar. Em di Meclîsa 6'an de 
şahidê vê rastiyê bûn! 

Yek ji erkên Şêwra Nobedar 
dana kêrhatî bûnê bo vê parê ji 
berpirsyarên deshilatê ye ku hewce 
ye rasterast xelk deng bide wan, 
wate xelkê welat bi sexîr (biçûk) 
dizanin û divê ew bo gel diyarî 
bikin ku di nava çi lîsteyekê de 


nûnerên xwe hilbijêrin, bo mînak 
Meclîsa Xîbregana Rêberî ku me 
qala erkên wê kir, dibe Şêwra 
Nobedar kêrhatî bûna wan 
bipejirîne, Şêwra Nobedar ku 
rastewxwe endamê wê ji ^ hêla 
Serok ve hatine hilbijartin. Êdî bi 
xwe şirove bikin ku Şêwra Nobedar 
çi kesanek pê başin ku bibin bi 
endamê Meclîsa Xîbregan, her 
weha ew kesên ku bûne endamê 
Meclîsê çi zat (moral)ek dê hebin 
ku bikarin lome û rixneyan ji Rêber 
bigirin? 

Yek ji erkên din yê Şêwra 
Nobedar pejirandina biryarên 
pesind kiriye Meclîsa Şêwra Îslamî 
ye, di gera 6'an a Meclîsa Şêwra 
Îslamî de girûpeke Reformxwaz 
karîn - li gor rewşeke taybet ku di 
welat de hatibû holê - li ser kursiya 
Meclîsê rûnin lê ji hêla Şêwra 
Nobedar ve bi kiryar zaf ji biryar û 
terhên pesindkirî ên Reformxwazan 
hatin weto \ cirir Diyar e piraniya 
ev pare ji biryarên pejirandî hatin 
weto kirin ku daxwaza civatên 
xelkê îranê bûn. Mîna ji holê 
rakirina gelaleya guhertina yasaya 
çapemeniyê bi hukmê hikûmetî û 
pênaseya sûç û tawana siaysî, 
serbest kirina setilaytê, guhertina 
yasaya birêve birina dengan û ... 
htd. 

Baş e birastî rejîm ji xwe pirs 
nake ew gazinde û rixneya ku ji 
welatên pêşverû dike û berdewam 
digot Demokrasiya Rojava tenê li 
serve de ye û di naverokê de 
bawerî bi dengê xelkê çi ninin, eve 
ew ninin ku roj bo rojê kakil û 
naveroka valaye wan bo cîhaniyan 
eyantir dibe? Wilo xuya e ku di 
welatên pêşketî de rêxistin bikarin 
bi mifah wergirtin ji propagend û 
pere (dirav), parek ji dengên xwe 
pitir bikin, lê demekê ku deshilat 
bidest girtin vê hewlê didin ku bi 
her awayekê ku bihê kirin hitbara 
xelkê bo aliyê xwe zêdetir bikin, 
helwestên wan bi curekê ne, ku 
xelkê wan dixweazin, ew tişta ku di 
metoda Komaretiya rejîma 
dezgeha Welayeta Feqîh de, bi 
tewawî berevaj e. 

Her wek me bas kir 
deshilatdarên îranê seba kêm bûna 
qasê dengê dengderên welatên 
pêşverû, rixne ji wan welatane 
digirt û digotin: Ew beşdarî 
nekirine bi xwe re hilgirê wê 
manayê e ku xelkê van welatane ji 
rayedaran nerazî ne, û NA bi 
metoda demokrasiya serveyiye 
Rojava dibêjin. Ji bo nerast bûna 
vê nêrînê emê tenê îşarê bi 
nimûneyekê bikin. 

Di hilbijartina davî ya Sero^ 

Doma rûpelên 2 û 3: 

Rixne girtina Komara Islamî 
ji stiratejiyên welatên pêşverû 


Komariyê li welatê Firanse de ku di 
meha Aprîla 2002'an birêve çû, 16 
berbijar beşdar bûn û di encamê de 
çi yek ji berendaman nekarîn 
piraniya dengan bidest bînin û 
dengdan bo gera duyê ve kêşiya, di 
gera yekem de 2 kes bi navên Jak 
Şîrak bi %19/9 û Lopên ji "Eniya 
Neteweyî" - ku nûneratiya 
nîjadperestên Firanse dikir 
%16/9'ê dengan yanî piranî bidesat 
anîbûn. Beşdarên vê gerê %71/6 
van kesane bûn dikarîn ku di 
dengdanê de pişikdariyê bikin. Di 
vê bûyerê de nîjadperestan karîn 
heta nêzîk posta Serok Komariyê 
biçin, di demek wilo de gelên 
Ewropa bi giştî û nemaze xelkê 
Firanse seh bi tirsa bi ser kar 
hatina nîjadperestan dikir, 
Ewropiyan ji aliyekê û her wisan 
Partiyên siyasî ên Firanse daxwaz ji 
gel kirin ku di gera duyem de 
beşdariyeke çalakane di dengdanê 
de bikin heta ku carek din welatê 
Firanse bi hatine serkarê 
nîjadperestan bi pirsgirêkan re rû 
bi rû nebe, ewa ku bi kiryar jî 
qewimî serketina Şîrak bi %82/2 ji 
dengan bû. Di vê gerê de %79/7 a 
wî xelkî ku dikarîn di dengdanê de 
beşdar bibin, pişikdariyeke 
çalakane kirin, wate 32832295 ji 
41194689 kesan. Pişkikdarî 
nekirina gelên welatên pêşverû 
nikare ewê bide nîşan dan ku ji 
metoda hikûmetdariya welatên xwe 
nerazî ne. Ji ber ku berevajî evê 
digehîne, tirs ji wan kesan ninin ku 
qirar e kar û barên welatê wan di 
pêşerojê de birêve bibin. Ew 
bûyera di welatê îranê de berevaj 
e, demekê diçine ser sindoqan 
cehdê dikin ku bi metodeke 
aştîxwazane deshilatê ji destê 
Pawanxwazan de derxin {beşdarî 
kirin di hilbijartina Serok Komariyê 
di sala 1376 (1997)'an û her wiha 
şêwra Bajar û Gundan di sala 1377 
(1998)'an û Meclîa Şêwra Îslamî di 
sala 1378 (1999)'an de} demekê jî 
ku pişikdariyê nakin ewê digehîne 
ku çi ronahiyekê di deshilata niha a 
welat de nabînin {hilbijartina 
Şêwra Bajar û Gundan di sala 
1381(2002)'an û Meclîsa Şêwra 
Îslamî di 1382 (2003)'an de}. 

Bi vê rewşa ku niha bi ser welat 
de zal e û xelk bi başî agehdarê 
stiratijyên Komara Îslamî ne, vê 
carê rejîmê çi qiseyek bo gotinê 
heye!? 


Nameya Balyozxaneya 
Komara Islamî li 

Birîtaniya bo Cêrmî 
Korbîn 


Balyozxaneya Komara Islamî a 
îranê 

Bi navê Xwedê 

Cenabê Cêrmî Korbîn, cihgirê serokê 
mafê mirovan a Parlemanê! 

London, 29'ê March a 2004 

Birêz Korbîn! 

Derheq wê nameya roja ll'ê 
September a 2003'an ku cenabê te 
derheq bi çarenivîsa 6 kes ji xebatkarên 
Partiya Demokrat a Kurdistana îranê 
pirsyar kiribû, em te haydar dikin ku 
me ev pirse bi rayedarên pêwendîdare 
îranê re anî ber bas û ev zanyariyên 
jêrîn hatine wergirtin: 

Li Octobera sala 1992'an, girûpeke 
terorîstî pêkhatî ji 7 kes ji endamên 
Partiya awarteya Demokrat a 
Kurdistana îranê li rêya sînorên hevbeş 
yên îraqê çûne^devera bin deshilata 
Komara Îsalmî a îranê. 

Navê ew 7 kesane pêkhatîne ji: 
Ednan Îsmaîlî, Muzefer Kazimî, Yûnis 
Mihemedpûr, Mihemed Ezîz Qadirî, 
Erşed Rezayî, Merûf Suhrabî û Daryûş 
îslamdost. 

Piştî encamdana kiryareke terorîstî 
ku bû bi sedema kuştina Xulam Meazî 
ku keseke "baznişet" yê Sipaha 
Pasdaran a Şoreşê bû, navhatiyên han 
li çaxê vegeriyan bo binkev xwe li 
Başûrê îraqê tevî hêzên Bizava Îslamî a 
Kurdistanê tûşî şer û pevçûnên çekdarî 
bûn. Di wî şer û pevçûnê de 6 kes ji wê 

girûpê hatin kuştin û yek ji wan jî bi 
navê Daryûş îslamdost, ji aliyê Bizava 
Îslamî hate destbiser kirin. 

Piştî dexalet (navincî)a Ebdulkerîm 
Celalî, yek ji rêveberên nihoye Partiya 
awarte ya navbirî û her weha dexaleta 
zêdetir ji Mihemd Mihemed Seîd ku yek 
ji pismam yan kurxaletên Daryûşî ye, 
aqibet navbirî di benda Bizava Îslamî de 
azad bû. Li gor agahiyan, Daryûş 
îslamdost niha di welatê Swêdê de dijî 
û yek ji endamên çelenge PDK îranê 
ye. 

Bi sipas û hurmetan ve 

Murteza Sermedî Sefîr Kebîr 



Nameya deftera siyasî a PDK îranê 
bo, 'Paul Bfêmer", berpirsê demî 

A 

yê Iraqê 



Rêzdar axayê "Paul Brêmer", 
serokê deshilata demî a 
hevalbendan li îraqê! 

Em we agehdar dikin ku di 
Octobera sala 1996'an de 7 
xebatkarên PDK îranê li nizîk 
bajarê Helebceya Kurdistana îraqê 
ji aliyê çekdarên Bizava Îslamî a 
îraqê ve hatin girtin û paşan tehwîlî 
Komara Îslamî a îranê dan. Yek ji 
wan têkoşerane bi navê Daryûş 
îslamdost piştî çend heyvan di 
dema betal kirina pêlaneke terorîstî 
a Komara Îslamî bi dijî Partiya 
Demokrat de karî xwe rizgar bike û 
niha jî wek penaber li welatê 
Swêdê dijî. Ew 6 xebatkarên din 
her wisan bê ser û şûn bûn. PDK 
îranê ji rêya zaf kesyeatiyên 
navneteweyî ve cehda eşkere bûna 
qedera wan 6 têkoşerane da, 
hetanî di wan daviyane da Balyozê 
Komara Îslamî li Birîtaniya, di 
bersiva axayê Cîrmî Korbîn, cihgirê 


serokê girûpa mafê mirovan di 
Parlemana Birîtaniya de, koncek ji 
çarenivîsa wan têkoşerane eşkere 
kir û ragehand ku ew 6 kese li nizîk 
bajarê Helebçê bi çekdarên Bizava 
Îslamî re tûşî şer bûne û hatine 
kuştin. 

Em daxwazê ji te yê birêz weke 
berpirsyarê îdareya demî a îraqê 
dikin ku Bizava Îslamî bi merema 
rohn kirina rastiyên pêwendîdar bi 
vê kompiloya hevpişke Bizava 
Îslamî û Komara Îslamî a îranê 
bêxne bin zext û givaşê. Bi taybet 
ku komara Îslamî a îranê kuştina 
ev 6 xebatkarên ^ partiya me 
êxistiye stûyê Bizava Îslamî. 

Rohn û eşkere bûna wan 
rastiyane, alîkariyê bi naskirina 
zêdetire terorîst û mirov firoşan 
diket. 

Tevî rêz û hurmeta taybetiye me 

Deftera Siyasî a PDK îranê 

2004.04.24 e Zayînî 

Demokrasî, biha û piraktîka wê 


Beşa 4 


Kurmanc Hakkî 
kurmanc@dengekurd.com 


Demokrasî bi wateya deshilata 
gel hat wate kirin. Mebest li 
deshilatê ewa ye ku karê kesekê 
bi awayeke hesab kirî 
(intentional) kar bikete ser jiyan 
û rewşa jiyan û ramana kesên 
din. Li demokrasiyê de 
hevwelatiyan rê hene ku di rêya 
beşdariya kolektîv an li rêya 
hilbijardina nûnerên xwe şêwaza 
dilxwaze deshilatê hilbijêrin. 
Biryarên ku ji aliyê deshilatdaran 
tê dan gelek caran dikaribe bibe 
sebeba kêfxweşiya kesên jêr 
deshilat. Vê demê mirov dikaribe 
bêje ew kese bextewer e ne 
beşdarê deshilatê ye. 

Di demokrasiya Atênê de 
hevwelatiyan di civînên gel de 
beşdarî li deshilatê dikirin. Di 
civînên gel de hevwelatiyan bi 
axiftin û dengên xwe kar dikirin 
ser ev biryarên ku di pêwendî di 
gel çarnivîsa wana dihat dan. Her 
wisa ewana rê hebûn pêşniyarên 
siyasî ji bo biryardanê bixene nav 
lîsteya basan. Ewan her wisa 
rêya wê hebû li rêya hilbijardina 
qureyî ji bo kar û berpirsayetiya 
siyasî bên hilbijartin. Li gor 
demokrasiya kilasîk em dikaribin 
bêjin ku gel netenê mafê 
biryardanê hebûn belkî ewana 
mafê xwe birêvebirinê jî hebûn. 

Li demokrasiyê de xudmuxtar 
bûna hevwelatiyan li beşdarî kirin 
li biryardanê giringtir tê berçav. 
Ji ber ku li xudmuxtariya 
hevwelatitiyê de ev mafe bi gel 
hatiye nas kirin ku beşdarê wan 
biryarane bin evên ku kar dikene 
ser çarenivîsa wana. Ji bilî wê 
yekê gel mafê wê heye ku bi xwe 
diyar bikin çiqas û li pêwendî li 
ser çi pirsgirêkan dixwazibin 
beşdariya rasterast bikin. Di rastî 
de ew dikaribin lîsteya 

pirsgirêkên siyasî bidin xuyanî 
kirin û cîhê xwe têde bidin diyarî 
kirin. Merceka bingehiye 
xudmuxtariya gel ewa ku bi gor 
hizr û ramanên hevwelatiyan 
bernameya yekgirtiye siyasî bê 
danîşan kirin. 

Li demokrasiya Atênê de gel di 


rêya civîna xwe de beşdariya 
rasterast li biryardanê dikir. Ji bilî 
hinek rewşên taybetî ku hewce bi 
refrandomê heye di serdema me 
de demokrasî li rêya nûnerên gel 
tê cî be cî kirin. Di demokrasiya 
nûnerî de gel li rêya 
damezrandina pêwendiyan bi 
biryarderan beşdariya diyarî 
çarnivîsa xwe dike. Erê gelo 
mebest ji demokrasiya nûnerî 
çiye? Çawa hukmê gel tê de tê cî 
be cî kirin? 

Weke mînak, giring bingeha 
biryardanê li demokrasiya nûnerî 
de hilbijartin e. Çawa di 
hilbijartinan de hukmê gel tê cî be 
cî kirin? Em dikaribin bêjin ku li 

Li demokrasiyê de 
hevwelatiyan rê hene 
ku di rêya beşdariya 
kolektîv an li rêya 
hilbijardina nûnerên 
xwe şêwaza dilxwaze 
deshilatê hilbijêrin 


demokrasiya nûnerî de gel 
pêşwext (prospective) kar dikete 
ser piroseya biryardanê bi wê 
wateyê ku gel bi hilbijartina 
nûnerên dilxwaze xwe wekaleta 
biryardana xwe dide destê ev 
kesên ku bi xwe hilbijartiye. Ji vê 
jî giringtir beşdariya paşwexte 
(retrospective) gel li biryardanê 
ye, bi wê wateyê ku bi sazdana 
rêk û pêke hilbijardinan gel biryar 
dide ew kesên ku ji wana 
nerazîne nehên hilbijartin. Ewa 
dibe sebeba wê yekê ku nûnerên 
hilbijartiye xelkê ji bona dirêje 
dana karê xwe jî be wîstên gel 
berçav bigirin û guh bidene bîr û 
hizrên nav gel de. 

Biryara paşwexte gel di 
hilbijartinan de dibe sebebê wê 
yekê nûnerên hilbijartî li hemberî 
hevwelatiyan berpirsyar bin. 

Merca biryara paşwext ewa ku 


biryarderên hatî hilbijartî 

bixwazibin carek din jî bên 
hilbijartin û dirêje bi karê xwe 
biden. Eger wilo nebe biryara 
paşwexte gel tu kardaneweyek 
nabît. Bûna hizb û saziyên siyasî 
wê rêyê bo gel xweş dike ku 
serbarî wê ku nûnerek nexwaze 
dirêjî bi karê xwe bide gel hukmê 
xwe yê paşwext bikar bîne. Di 
demokrasiya ser bingeha 

çalakiyên hizbî de biryara paşwext 
dikaribe hizban bihêz yan bêhêz 
bike û kar bikete ser şêwaza 
rêkxistinya hizban. Ji ber ku hizb 
(partî) di demokrasiyê de ji bo 
deshilatê rikeberiyê dikin. 

Di civakekê de ku tê de çendîn 
partî û saziyên siyasî çalakiyê 
dikin merc niye ku demokrasî tê 
de bê piraktîk kirin. Nimûneya wê 
yekê em dikaribin Komara 
îslamiye îranê nav bibin ku tê de 
serbarî bûna hejmarek zor 
saziyan lê demokrasî bi kêmtirîn 
şêwe nayê piraktîk kirin. Ji bo wê 
ku em bikaribin bêjin gel birastî 
beşdarî piroseya biryardanê dike, 
diviya mafê gel ji bo biryardana 
serbixwe bê nas kirin û mirov li 
biryardanê de xudmuxtar 
(autonom) bin. Ew jî bi wê wateyê 
tê ku gel serbixwe li xwedî 
deshilatan bikaribe bi awayek 
serbixwe dîtinên xwe yê siyasî 
bîne ser ziman. 

Otonomiya gel di biryardanê 
de û serbixweyiya hizra siyasî 
girêdayî bi hinek mercên 
bingehînin weke hêza lêkdanewa 
siyasiya gel, çawaniya berdest 
bûna zanyariyê, şêwaz û 
kereseyên pêwendî girtina gel û 
mafê wana ji bo xwenîşandan û 
xwe rêxistina siyasî. 

Li demokrasiyên yasayî 
(normatîv) biha, nirx û şêwazên 
cur bi cur hene. Ya ku ewana bi 
hev nêzîk dike bi fermî nasîna 
mafê wekheve beşdariya 
hevwelatiyan e di piroseya 
biryarên siyasî de an jî di 
hilbijartina biryarderên siyasî de. 

Her wek tê xuyanî kirin bi wî 
awayî demokrasî dikaribe bi 
awayên cur bi cur bê şirove kirin. 

Ew dîtinên ku dixwazin biryar 
bi gor wîsta gel bê dan bi wateya 
popolîst tên nas kirin. Di hejmara 
dahatî de em vê bidin xuyanî kirin 
ku çawa wîsta gel tê diyarî kirin? 
Di şûn da em vê ser mijara 
giriftên wîsta gel rabiwestin. 

37’mîn salvegera şehîd bûna Niho û 
hevalên wî 


Doma rûpelê 20 

Şehîd Niho her di temenê 
ciwaniyê de seh bi belengazî 
û bêpariya gelê xwe kiriye û 
bi hinek ciwanên hevhizrên 
herêma xwe bi dijî derebegên 
Xwînmij ên deverê ku bo 
çewisandina xelkê gundan 
tevî Candarim û 

kopalbidestên rejîma Pehlewî 
hevgirtibûn, helwest girt û bi 
şandina nameyan bo 
derebegan û ew neçar dikirin 
ku dest ji vê şolê bikêşin, 
heta wisan lêhat ku 
Candarmên ewlekariya 

rejîmê bi vê yekê zanîn û 
şehîd Niho girtin û ji herêma 
xwe bo bajarê Yezdê li 
navenda îranê dûr xistin û bo 
heyamê 3 salan şehîd Niho li 
dûr xistinê de bihorand û 
paşan ziviriye devera xwe û 
xebata xwe domand. 

Dema ku bo şehîd Niho 
ron dibe xebat bi dijî 
çewsîner û maf binpêkeran 
gereke ji rêya rêxistinî ve 
dest bi kar be û biçe refa 
Partiyekê ku di programên 
wê de daxwaz û xwestikên wî 
hatibin bas kirin. Lewma rêya 
xwe peyda dike û pêwendiya 
rêxistinî bi Partiya Demokrat 
a Kurdistana îranê re digire. 

Şehîd Niho wek sedan 
xortên şoreşvan ên Partiya 
Demokrat li sala 1338'e Rojî 
(1960) de, dikeve ber êrîşa 
Rêxistina Ewlekariya rejîma 
Pehlewî û rapêçî girtîgehê/tê 
kirin û bo heyamê 3 salan di 
bendê de dimîne û piştre tê 
serbest kirin û dîsan dest ji 
xebatê hilnagire û oaş 
midehekê diçe navenda 
partiyê li Kurdistana îraqê û 
pêwendiyê bi şehîdan 
Silêmar Moînî û Sidîq 
Encîrî re digire û di sala 
1343e Rojî (1964) an di 
kongireya duye partiyê de 
weke endamê komîteya 
navîn tê hilbijartin û bo 
domandina karê rêxistinî 
dizivire Bakurê Kurdistana 
îranê. 

Şehîd Niho ku mirovekî 
emegnas û netirs bû di nav 
zehmetkêş û welat parêzên 
herêma xwe de hitbar û 


Mihemed Resûl Hesenpûr 



Şehîdê rêber Nîho (Bapîr Şîkak) 


perestîjeke zaf hebû. Her lewma 
di bin bandora kar û xebata wî 
de hinde pê neçû gelek ji xortên 
Bakurê Kurdistana îranê her ji 
Urmiyê heta Makoyê li devra 
dirûşmên Partiya Demokrat a 
Kurdistana îranê kom bûn û 
hatin rêxistin. 

Di roja 27.02.1345 (1966)'ê 
de, çaxekê ku şehîd Niho bi 4 
Pêşmergeyên dinêye PD> îranê 
li herêma Selmasê derdora 
gundê Sakanê mijûlî 

bêhnvedanê bûn, ji hêla komek 
kesên xwefiroş (Caş) û 
Candarman ve têne hisar dan. 
Ev xortên şoreşvan û bi emegên 
Partî û gelê xwe bi navên: 

1. Riza kurf Paşa (mamê Niho), 

2. Feyroz Paşayî (biraziyê wî), 

3. Nacî Mukrî, kurê Lezgîn 
(xarziyê wî), 4.Mela Simayîlê 
Hefîd. Piştî şereke gernasane bi 
guleyên dijîgeliyan şehîd dibin. 
Niho ku cihê bêhnvedana wî 
qasekê ji hevalên wî dûrtir dibe 
bi bihîstina dengê teqê çeperê 
digire û şereke mêrxwasane tevî 
Candarm û caşan dike û çend 
kes ji wan dêxe ser erdê û 
paşan bi guleya xwefiroşekê tê 
şehîd kirin û bi wî awayî devera 
Bakurê Kurdistana îranê bi 
xwîna 5 xortên şoreşvan û 
Pêşmergeyên mêrxas ên Partiya 
Demokrat a Kurdistana îranê sor 
dibe. Yad û bîranîna 37'mîn 
salvegera şehîd bûna şehîdan: 
Niho, Feyroz, Nacî, mela Simayîl 
û hemû şehîdên Partî û gel birêz 
û rêya wan her tim pir rêvîng 
be. 


Doma rûpelê 20: 

Kasayetiyê navdare kurd û 
yadgarê Komara Kurdistanê 

wexera dawî kir 

Seîdxan di sala 1302'e Rojî (1923) de li 
gundê "Yekşewe" di nava malbateke 
Kurdperwer de ji dayik bû. Di çaxê Komara 
Kurdistanê de pileya Efserê taybetî yê 
Pêşewa Qazî Mihemed Serok Komarê 
Kurdistanê hebû û di hemen demê de jî 
xwarzayê (kurê xûşka) Pêşewayê nemir 
bû. 

Piştî canemerg bûna Komara 
Kurdistanê, Seîdxan weke kesayetiyeke 
Kurdperwer û miroveke xwedî xasmaniyên 
bilind, jiyan didomand û bi sedema hitbar 
û nifûzeke zor ku di nava xelkê Mihabad û 
bajar û herêmên dine Kurdistanê de hebû, 
weke kesayetiyeke xweştivî û cihê rêz û 
hurmeta çîn û texên xelkê herêmê hatibû 
nas kirin. 

Seîdxan bi sedema wê xweşnavî bûn û 
hitbarê, çend caran berî Şoreşa Gelên 
îranê weke serokê encumena bajarê 
Mihabadê hate hilbijartin û di wî karî de 
jêhatî û dilsoziya xwe da eyan kirin. 
Seîdxan piştî Komara Kurdistanê û li 
darvekirina Qazî Mihemed û çend kesên 
din ji malbata wî, her dem û di her 
rewşekê de bi rêbaza wan şehîdan û PDK 
îranê re emegdar ma û weke nimûne 
kesayetiyê niştîmanî û Kurdperwer di nava 
civakê de serbilind xuya bû. Serbarê givaş 
û zora rejîmên dijî Kurd ên Paşayetî û 
Komara Îslamî, çi demekê ser bo wan 
neçemand û bo demeke kin jî ji rêbaza 
pîroze Pêşewa dûr neket. 

Meytê Seîdxan ji aliyê hezaran kes ji 
xelkê bajarê Mihabad û derdor û xelkê 
bajar û herêmên dine Kurdistanê bo 
êvirgeha yekcariye wî kesayetiyê navdar li 
"Xaneqaha Şêxê Burhan" hate birin û di 
nav xem û kovanên civata xelkê herêmê 
de teslîmî axa pîroze Kurdistanê hate kirin. 

Rê û resma behî û serexweşiya wî 
kesayetiyê navdare bajarê Mihabadê di 
Mizgefta Sor a wî bajarî bi awayeke 
bêmînak û berfireh hate lidarxistin, bi 
awayekê ku piraniya beşdarên wê rê û 
resmê çend demjimêran di keretê de 
çavnihêriya vê çendê dikirin ku ji ber zor 
bûna xulyaqetê bikarin bo beşdarî kirin di 
rê û resmê de biçin nava Mizgeftê û erk û 
wezîfeya xwe bi cih bînin. 

Bi boneya wexera dawî ya Seîdxanê 
Homayunî, kesayetiyê navdare kurd, bi 
navê tev xebatkarên PDK îranê ve behî û 
serexweşiya xwe pêşkêşî xelkê Kurdistanê 
û bajarê Mihabadê bi giştî û malbata 
rêzdare wî û hemû dost û tanişan bi 
taybetî dikin û xwe di xem û kula koçbar 
bûna wî mirovê mezin û serbilind de bi 
hevpar û beşdar dizanîn. 

Riha wî şa û cihê wî bihişta berîn be 

Rapora salaneya Wezareta Karê Derve ya 
Emerîka derheq rewşa mafê mirovan li îranê 

Amadekar: Dûzgulole 

Di rapora Wezareta Karê Derve 
ya Emerîka bo kongreya wî welatî 
derheq îranê de hatiye: "îdamên 
bê mehkeme, bê ser û şûn kirina 
xelkê, mifah wergirtin ji îşkence û 
kiryar û riftarên bê hurmetî kirinê û 
tund û tîjiya girûpên tundrê hêj di 
îranê de didomin". 

Di rapora Wezareta Karê Derve 
de piştî îşare kirin bi kuştina 
wênegira Jin a Îranî ya akinciyê 
Kanadayê (Zehra Kazimî) ku li 
îranê hatibû girtin û bi derb lêdanê 
jiyana xwe ji dest da, lêdan û 
girtina hezaran kes ji 
xwendekaran, qedexe kirina 
rojnameyan, pêşî girtin ji weşana 
rojnameyên Reformxwaz hatiye 
gotin ku dewlet niha jî siyasetên 
cudahî danan û naberemberiyê 
dijberî kêmaniyên olî û nîjadî weke 
Behayî û kêmaniyên olî mîna: Cihû, 

Mesîhî, Sunnî û Sofiyan didomîne û 
mafê kar kirin û azadiya ava kirina 
civat û saziyên sinfî û sendîkayên 
pêwendîdar bi wan asteng dike. 

Stratejiya DYA'yê der barê 
rewşa mafê mirovan li îranê li ser 


Rapora Wezareta 
Karê Derve rewşa 
mirovan di 
de ku berê 
bû di salên 
û 2004'an de 


mafê 

îranê 

nebaş 

2003 


xirabtir nirxanid 

vê bingehê hatiye danîn ku 
Emerîka ji dost û hevalbendên xwe 
dixwaze ku di têkiliyên cur bi cure 
xwe bi îranê re li gor baştir bûn û 
pêşketina rewşa mafê mirovan di 
îranê de pêk bînin û ji liv û 


xebatên bêrawestiyane gelên Iranê 
bo pêk anîn û misoger kirina azadî, 
demokrasî û zêde bûna pişikdarî di 
kar û barên siyasî de pêşgîrî hatiye 
kirin. 

her wiha di raporê de hatiye: 
"DYE'yê dijberî siyasetên dijîgelî ên 
Komara Îslamî a îranê bo 
pejrandina biryaran di Rêxistina 
Neteweyên Yekbûyî de dê givaş û 
zextê bêxe ser vî welatî". 

Eva pênc salên berdewam e, ku 
Kalîn Pawil, Wezîrê Karê Derve yê 
Emerîka bi mifah werfirtin ji yasaya 
navneteweyî a azadiyên olî, îrai § 
weke "welatek ku cihê nigeranî 
û tirsa nemaze ye" dide 
nasandin. 

Serbarê vî halî jî Wezareta Karê 
Derve ya Emerîka dibêje ku piştî 
bûyera Erdhejê li bajarê Bemê, 
DYE'yê bo hêsan şandina alîkariyên 
mirovî, baykotên ku berê ji bo 
îranê hatibûn pejrandin bo heyamê 
6 mehan rawestand. 

Jêder: 

Malpera VOA News (Dengê 
Emerika ) 

Radyo Ferda (ya Farsî 
zîman ) 


A 

Komara Islamî bi saz kirina tabl 
Elmaniyayê protesto dike 


Bi pişikdariya nêzîk bi 500 
kesan di roja înê 25'ê Banemerê 
(14.05.2004)'an de, li pêşiya 
balyozxana dewleta Elmaniyayê li 
şeqama Firdosî li Tehrana paytextê 
îranê tabloyeke bibîranînê li dijî 
firotina çekên ^ kîmyayî ji aliyê 
Elmanan ye bo îraqê di dema şerê 
navbera îraq û îranê di salên 80'an 
de hate saz kirin. Ew tablo weke 
reaksiyoneke karbidestên rejîma 
Îslamî a îranê li dijî tabloya 
bibîranînê hat, a ku di roja sêşemî 
20.04.2004'an de li herêma 
Şalotinbêrga bajarê Berlîna 
Elmanyayê ji bo bîranîna şehîdên 
kurd ên PDK îranê, Dr. Sadiq 
Şerefkendî Sekreterê Giştî yê PDK 
Iranê, Fetah Ebdulî, endamê 
Komîteya Navîn ya Partiyê û 
nûnerê partiyê li derveyî welat û 
Homayon Erdelan, nûnerê PDK 
îranê li Elmaniyayê û Norî Dêhkurdî 
yek ji alîgirên Partiyê hate sazkirin. 

Armanca bingehîn ji saz 
kirina vê tabloyê çi bû? 

Berî ku tabloya bibîranîna 


a bibîranîna goriyên çekên kîmyayî, 



Tabloya bibîranîna goriyên çekên 
kîmyayî li hemberî Balyozxaneya 
Elmaniya li Tehranê 


şehîdên kurd û PDK Iranê (Dr. 
Sadiq Şerefkendî û hevalên wî) li 
hemberî Xwaringeha Mîkonos ya 
berê bihê saz kirin, rayedarên 
rejîmê gelek hewl û cehd kirin ku 
pêşiya saz kirina vê tabloyê were 
girtin. Heta şaredarê Tehranê 
Ehmedî Nijad, gefa vê hindê kir ku 
ew dê bo şermezar kirina dewleta 


Berezer 

Elmaniya tabloya bibîranîna 
kuştiyên kîmyayî ên şerê îran û 
îraqê saz bikin. Her wek me dît 
Ehmedî Nijad, şaredarê Tehranê 
gefa xwe birêve bir. Armanca 
tabloya han weke reaksiyona 
şaredariya Tehranê li dijî tabloya 
bibîranîna şehîdên kurd yên 
Mîkonosê li Berlînê di sala 1992'an 
de tê hesibandin. Her çiqas ku 
Serokê Şêwra Bajarê Tehranê di rê 
û resma han de got ku saz kirina 
wê tabloyê çi pêwendiyek bi pirsên 
roj ên siyasî re nine, lê ev pirse 
derdikeve holê ku piştî 16 salan ku 
şer dawî hatiye, çima niha bo rêz 
girtin û bîr anîna goriyên 
Kîmyayiyê ew tabloye tê saz kirin?! 

Li ser wê tabloyê bi zimanê 
Farsî û Elmanî hatiye nivîsandin: 

"Gelê îranê çi demekê navê 
Elmanyayê bi hegera firotin û 
hinartina teknoloj|ya çekên 
kîmyayî bi welatê îraqê ji bîr 
nake". 

Di teqînekê de li Bexdayê serokê vê mehê yê Civata 

/\ 

Deshilata Demî li Iraqê bi 8 kesên din re hate kuştin 

Amadekar: Nîhad 


Eva duhemîn serokê 

Civata Deshilata îraqê ye ku 
tê kuştin. Birêveberê medenî 
li îraqê "Paul Brêmer" ev 
kuştine bi kiryareke xirab û 
xesareteke mezin hesiband. 

Ji aliyê din Wezîrê Karê 
Derve yê îraqê Hoşyar 

Zêbarî di vê derheqê de 
diyar kir ku kuştina Ezzidîn 
Selîm banndorê li pêvajoya 
siyasî ya îraqê nake. Zêbarî 
da zanîn: "Ev kiryara 

terorîstî xaleke eslî îsbat 
dike û ew jî ev e ku dijminên 
îraqê hêj di vî welatî de 
hene". 

Tê gotin ku Ezzidîn Selîm 
serokê partiyeke siyasî a 
Îslamî li bajarê Besre ya 
îraqê bû. Ew Erebeke Şîî û 
sernivîskarê çend rojname û 
kovarên îraqê bûye. 


Di halekê de ku 
karbidestên Emerîkî terora 
serokê Civata Deshilata îraqê 
bi destê Ebumesed EL- 
Rezqawî (yek ji endamên 
girûpa terorîstî a Elqaîdê) 
dizanin, girûpek ku xwe bi 
Tevgera Berxwedaniya 

Ereban ya "Gurdana EL- 
Reşîd" dide nasandin 
berpirsyariya vê terorê 
girtiye stûyê xwe. 

Kofî Enan Sekreterê 
Rêxistina Neteweyên Yekbûyî 
terora Ezzidîn Selîm bi tundî 
şermezar kir û di civîneke 
çapemeniyê de da xuya kirin 
û got: "Terora han bandorê li 
ser hewl û bizavên UN'ê bo 
avadan kirin û pêşde birina 
bernameyên wê rêxistinê li 
îraqê nake, lê rewşa 
tenahiyê li îraqê pir aloz û 
cihê tirsê ye. 



Ezzidîn Selîm 


Nêzîk bi mehek din ku 
qirar e deshilata birêvebirina 
dewletê bikeve destê 

îraqiyan, şer û alozî li îraqê 
bi xortî didomin. Nemazî Ecîl 
El-Yawer niha serokê Civata 
Deshilatê piştî kuştina 
Ezzidîn Selîm e. 


Daxwazek ji Hikûmeta Herêm û 
hêzên Kurdistanî 


Piştî îtiraf kirina Balyozê 
Komara Îslamî li Londonê bi 
kuştina 6 xebatkarên Partiya 
Demokrat û dest hebûna girûpa 
Bizava Îslamî di vê pêwendiyê 
de, Deftera Siyasî a Partiyê di 
nameyeke taybetî de bo 
hikûmeta Herêma Kurdistanê, 
îdareyên Hewlêr û Silêmanî, 
YNK îraqê û PDK îraqê, Partiya 
Şiyoî a Kurdistanê, Partiya 
Zehmetkêşane Kurdistanê û 
Yekgirtûya Îsiamî a Kurdistanê, 
daxwaz ji wan kir ku zext û 
givaşê bêxin ser vê girûpê, heta 
ku rastiyên pêwendîdar bi vê 
kompiloya hevbeş eşkere bike. 
Deqa vê nameyê ku bo van 
rêzdarane hatiye şandin bi vî 
awayî ye: 

Silavek germ 

Bi bîra ve tînin ku di Octobera 
sala 1996 a Zayînî de 7 xebatkarên 
PDK îranê li nêzîk bajarê 
Helebçeya Kurdistana îraqê ji aliyê 


çekdarên Bizava Islamî a 
Kurdistana îraqê hatibûn destbiser 
kirin û bi Komara Îslamî a îranê re 
hatine tehwîl dan, buhara sala 
' ÎS97'ê yek ji wan kesên 
destbiserkirî bi navê Daryûş 
îslamdost bi betal kirina 
Kompiloyeke Komara Îslamî bi dijî 
Partiya Demokrat, karî xwe rizgar 
bike û 6 xebatkarên din jî bê ser û 
şûn man. Di wê demê were ched û 
xebata PDK îranê bo kifş û eşkere 
bûna çarenivîsa wan xebatkarane 
her berdewam bûye û di vê 
pêwendiyê de Sekreterê Giştiye 
Partiyê, daxwaz ji Sekreterê Giştî 
yê Rêxistina Neteweyên Yekbûyî û 
sedan kesayetiyên navneteweyî kir, 
ku rejîma Komara Îslamî bixin bin 
zext û tevjimê bo wê çendê ku 
qedera wan 6 tekoşerane eşkere 
bike. Piştî wan cehd û xebatane, 
aqibet rejîma Komara Îslamî ji rêya 
Balyozê xwe li welatê Birîtaniyayê, 
di bersiva daxwaza birêz Cêrmî 
Korbîn, cihgirê serokê girûpa mafê 
mirovan li Parlemana Birîtaniyayê 
de, perde li ser kuncek ji vê 


kompiloyê hilda û ragehand ku ew 
6 kese piştî zivirîn bo binkeyên xwe 
tevî Bizava Îslamî a Kurdistana 
îraqê tûşî şer bûne û her 6 kes 
hatine kuştin. 

Daxwaza me ji ve birêzan ev e 
ku Bizava Îslamî bêxin bin zext û 
givaşê, bo vê çendê ku rastiyên 
pêwendîdar bi vê kompiloya 
hevbeş eşkere bike û gunehbarên 
vê cinayetê bide destê edaletê. Her 
çiqas Bizava Îslamî hetanî niha jî 
haşa ji her cure desthebûna xwe di 
vê kompilpyê de kiriye, lê belê niha 
Komara Îslamî a îranê ne tenê 
destbiser kirin û tehwîldana wan 
kesane, belku berpirsyariya kuştina 
wan 6 xebatkarane jî têxe stûyê 
Bizava Îslamî. Em hêvîdar in ku 
hûn di vê derheqê de gavên hewce 
bavêjin û alîkariyê bi eyan û eşkera 
bûna çarenivîsa vê kompiloyê bikin 
ku ji aliyê Bizava Îslamî a 
Kurdistana îraqê ve hatiye encam 
dan. Bêşik eve xizmetek dibe bi 
tevgera Kurd û berhevdana ev 
kesên ku îxanet bi Kurd û xortên 
xebatkare vê neteweyê dikin. 

Tevî rêz û hurmetan 

Deftera Siyasî a PDK îranê 

24.04.2004 

KXJRDISTAN, dasepandina siyasetên kor û 
pêşeroja Kurdan 

Nivîsîn bi Farsî: Bêkes 


"Ew beşa ku ji esla xwe cuda be 
seba serrastiya hebûnê esliyeta heman 
wê esla xwe heye". 

Piştî şerê Çaldiranê, Kurdistan û 
civaka Kurd ji bo qazanc û 

berjewendiyên kolonyalîstan li ser 

bingeha meremên ji pêşde darêtî li 
pêvajoya bi encam gihîştina armancên 
taybetî ên dujminan bi awayekî 
neaqilane hate parve kirin. Di vê 
navberê de ji bilî para parve bûyî çi yek 
ji dewlet û civatgehan hest bi 

nîgeraniyê nekirin û kesê nexwest ku 
pêşiya vê peymannameya biyom bigire. 
Osmaniyan ji baweriyên olî ên Kurdan 
mifah wergirtin û ew danîne çepera 

berevanî ji bihagiraniyên olî dijberî 
Sefewiyan. Ji aliyeke din ve Sefeweiyan 
jî girêdayî bûna Kurdan li warê tuxmî 
ve, vêc û mifah wergirtin û ew neçar 
kirin ku li hember gefên biyaniyan de 
helwestê bigirin. Bi vî awayî yekemîn 
parve bûna Kurdistanê ji bo qazancê 
dijminên herî mezin di çarçoveya 
birakujiyê de dest pê bû. Erê gelo bi vî 
halî jî hevalebendiya Kurdan bi çi 
heyrîmanê ku li navbera Kurdan de pêk 
hat (li radeya dewlet û împeratoran) 
qet nekarî Kurdan bi hevre bike dijmin, 
heta tevî parve bûnê jî her tim yekgirtî 
bûne. Dîroka Kurdistanê û aliyên 
serraste çanda neteweya Kurd vê 
rastiyê ji xelkê cîhanê re bi taybetî ji bo 
aliyê dagîrker eşkere dike, ku eva 
neteweyek e bi çand, ziman û 
girêdayiyên hevbeş ku her tim pêk 
anîna astengên erdingarî (coxrafiyayî) û 
yasayên dest û pêgir li hember daxwaz 
û hêviyên vê neteweyê de bûne 
sedema ne êminî û guherînan. 
Xwedîhêziya van xalên hevbeş li 
navbera Kurdên Bakur, Başûr, Rojava 
Rojhilatê Kurdistanê ku parve bûyî li 
navbera welatên Tirkiyê, îraq, Sûriye û 
Irene ne egera vê îdeaiyê ye. 

Serbarê îsbat kirina vê rastiyê, tevî 
bihorîna çendîn sedsalan bi ser parve 
bûna Kurdistanê û pêk anîna sînorên 
destçêkirî ji aliyê hêzên hakim bi ser 
Kurdistanê û pêşî girtin ji belav bûn û 
geşe kirina çanda vî neteweyî, 
hevbeşiyên salux (deb û resem) û 
bihagiraniyên civakî li radeya giştî de 
nîşana vê rastiyê ye^ ku Kurdistan 
welatê Kurdan e û daxwaza wê jiyana 
serbest û xebata dijberî çand û jiyanan 
dasepayî ye. 

Piştî parve bûna împeratoriya 
Osmanî û parve bûna wê bi ser welatên 
Tirkiye, Sûriye, îraq û ... îxaneteke din li 
hember mafê mirovî û mafê civakî - 
siyasiye Kurdistanê ji aliyê 
kolonyalîstan ve bi neteweya Kurd 
hatiye kirin, û perwendeya reşe 
dijminan bo wan rengîn kir. Kurdistana 
parve bûyî dîsan hate parve kirin û her 
beşek ji axa wê kete ser axa welateke 
taze ava bûyî. Mafê neteweyeke çend 


milyonî pişt guhê xwe ve avêtin. Erê 
gelo ev parve kirina bi çi meremekê bû? 

Herêma stiratejîk her bi wê radeya 
ku dikare hewceyiyan dabîn bike, 
dikare gefan li qazanc û berjewendiyan 
jî biket. Kurdistan tirmînala sê qareyên 
Asiya, Ewropa û Afrîqa yan jî bi 
gotineke din, pirebaska girêdana nav 
her sê qareyan, bû sedema evê ku 
nirxa bihagiraniya wê li gor vê girîngiyê 
bê nirxandin. Lewma Koloniyalîzm û 
hêzên wê demê têdîtineke nepenî di vê 
yasaya (parve kirina împiratoriya 
Osmanî) de cî dan, ew jî eve bû ku li 
dema hewce de bi qazancê xwe mifahê 
jê wergirin, û di rastî de wek belgeya 
serkeftinê li ber dest da hebin, bo ewê 
ku 1- Deverê li warê êminahiyê ve li bin 
destêwerdana xwe de bihêlin û tê de 
rasterast cî bigirin. 2- Wek cihê 
zêrevaniyê, ji bo qazanc û 
berjewendiyên xwe zêrevaniyê têde 
bikin. 3- Deshilatdarên bi ser 
Kurdistanê de neçar bikin ku bi wan re 
arîkariyê bikin. 

Dujminên Kurdistanê jî ji bilî qazanc 
û berjewendiyên maddî û pêşî girtin ji 
ava kirina hikûmeteke Kurdî armancên 
xwe ên taybetî dişopandin. 
Deshilatdarên her beşek ji axa 
Kurdistanê bi xwedî hêz kirina Kurdên 
beşên dinê, bi merema îmtiyaz 
werbigirtin ji aliyê hember û ji ber ku 
şoreşa Kurdan bi zerera wan e, bi 
hevkariya hevdu wan şoreşan berteng û 
tepeser bikin. Ew rastiya ku vê pirsê 
îsbat dike, xwendina bûyerên dîrokî li 
Kurdistanê de ye. Serhildanên Agirî bi 
rêberiya Jenera Norî Paşa, serhildana 
Şêx Obeydulah û Agirî û ... li Tirkiyê tevî 
îranê. Hiloşîna Komara Kurdistanê li 
Mehabadê, li hember zêdeyiya 
(îmtiyaza) petrola Bakur ji aliyê îranê 
ve, bi Soviyetistana berê, 
Peymannameya Elcezayirê û şoreşa 
Barzanî ku li hember îmtiyaz dan bi 
îranê gihîşte encameke diyar, û hinek 
mînakên din .... Welatên îran, Tirkiye û 
Sûriye tevî ewê ku dijberiyên faze siyasî 
bi hevre hebûn, lê her tim li ser pirsekê 
hevgirtî bûne, ew jî tepeseriya Kurda 
ye. Wan ew qazanc û berjewendiyên ku 
ji rêya diyarî kirina stiratejîyeke hevbeş 
dijberî armancên neteweya Kurd terxan 
û misoger dibe, danîne serweyî 
siyasetdarêjiya xwe. Erê gelo niha bi 
ava bûna Kurdistaneke Federal û ji nav 
çûna yek ji çeperwanan dijminatiya bi 
Kurdan re, û aloz bûna cihên dinê ên 
Kurdistanê (Rojhilat, Rojava) dijkiryara 
deshilatdar û hêzên cîhanî wê çawan 
be? 

Daxwaza neteweya Kurd tevî 
hebûna tev pirsgirêk û gêre û kêşeyên 
navxweyî û derveyî ji bo xelkê cîhanê 
rohn û eyan e. Kêfxweşiya xelkê beşên 
din ên Kurdistanê piştî îmze kirina 
yasaya birêvebirina demî di îraqê de û 


ava bûna Hikûmeta Federalî li 
Kurdistana Başûr de, hildana ala sê 
renge Kurdistanê li ser^ bilindiya 
meydanên Kurdistana îranê û 
Kurdistana Sûriyê û Rojava, pîrozbahiya 
xelkê seba vê serkeftina mezin ku bi 
salan di pêxema gihîştina bi vê 
serkeftinê de can gorî kirine, ^evane 
hemû helwest û armancên wan didine 
xuya kirin. 

Eyan kirina kêfxweşiyê di van cihan 
de seba destve hatina mafê 
neteweyeke belengaz tevî agirê kujeke 
dagîrkeran berengar dibe ku doma 
hemen wê siyaseta kevn û qirêj û 
mehkûm bi şikesta rejîma pêşîn e, bi vê 
ferq û cudahiyê ku di rabihorî de ev 
siyaseta li ber çavê bîr û raya giştî 
nexuya bû, lê îro rojê bîr û raya giştî 
zor rohn û zelal vê siyaseta kevn û qirêj 
dibînin. Dijminên Kurd û Kurdistanê 
ketine hizra bibîranîna pêşiyên xwe û 
dixwazin hesta azadîxwaziya 
neteweyekê bitemirînin. Hevparsengiya 
siyasî a dagîrkeran nehevgirtî ye (têk 
çûye) û diyarî kiriyên (guzîneyên) pêk 
anîna hevteraziyên (muadileyên) siyasî 
ên wan ji nav çûne. Vê carê terh ji kîjan 
alî ve vê ser û ber be, û dê çawan rêve 
here? Vê carê çi terhek hene? îran wê 
çi zêdeyiyekê bide Kurdan da ku wan 
dijberî qazanc û berjewendiyên Tirkiyê 
xwedî hêz bike û berde canê wan, yan jî 
Tirkiye û Sûriye çawan? Daxwaza niha a 
Kurdan tenê rizgar kirina Kurdistanê û 
ava kirina hikûmetekî xelkî di wan 
welatan de^û gihîştin bi mafeke wek 
Kurdistana îraqê ye, ku çi yek ji van 
welatene naxwaze vî mafî bide Kurdan. 
Tenê rê çare pêk anîna alozî û arîşe û 
girêpêçkan di îraqê û bitaybetî li 
Kurdistana îraqê de, tepeseriya Kurdan 
û berteng kirina bazneya zext û givaşê 
ye, û eva tenê zêdeyiya bi cî mayî bo 
dagîrkeran e. Niha îraq 3 beş e, Kurd, 
Erebên Sunnî û Erebên Şîî. Diyar e ku di 
vê navberê de kê bi tenê ye. 

Heke çiqas (her çend) ku di dîroka 
Kurdistanê de çi şûnewarek ji piştgîriya 
hewce a saziyên cîhanî û hêzan ji mafê 
neteweya Kurd nayê xuya kirin, lê niha 
ku pêşeroja îraqê bi hizr û ramana hêz 
û saziyên cîhanî, bi li berçav girtina 
mafê deshilatdariya îradeya neteweya 
îraqê ava dibe, hewce ye ku ev hêz û 
saziyane bi jêvekolîna li ser rewşa 
Kurdistanê û li berçav girtina rabihoriya 
neteweya Kurd, qazanc û 
berjewendiyên neteweya Kurd li berçav 
bigire û li ser bingeha daxwaz û 
pêdiviyên neteweya Kurd gavan hilgirin 
û siyasetên cîranên vî welatê şerlêdayî 
ji bîr nekin, ji ber ku zilm bi dîroka 
mirovahiyê neyê kirin û mirov nehên 
xapandin. 

Şehab Xalidî jî Zimanê Farsî 
wergerandiye Kurmancî 

Çar herêmên demografîkên cuda 


Rojhilatê Kurdistanê ne weke 
Bakurê Kurdistanê ye, Bakur 
herêmekî pêkve, girover û pev 
girêdayî ye. Hemû dever û 
eyaletên cuda-cuda di navendekê 
de digehine hevdu. Ev navende jî 
Diyarbekir e. Diyarbekir ji aliyekê 
ve navenda Başûr - Rojavayê 
Tirkiyê ye (jî hêla dewletê ve) û bi 
fermî navenda herêmên 
Kurdistanê ye. Ji aliyê din jî 
Diyarbekir paytextê Bakurê 
Kurdistanê ye. Amed ji aliyekê ve 
Serhed û Erziromê bi xwe ve girê 
dide, ji aliyeke din Dersîm û 
Xarpêt û Siwas û Qoçgîrî dikşîne 
ser xwe û ji hêla din jî Meletye, 
Urfa, Mardîn û Botan - Hekarî jî 
digihîne xwe. Bi vî rengî tam rol û 
Fanksîona xweyî navendîtî heye. 

Di Başûrê Kurdistanê de jî, 
coxrafiya rolekî xweyî wisa heye. 
Hewlêr ji aliyê rejîma berê de 
navend û paytexta navçeya 
Otonom bû, ji hêla Kurdan ve jî 
paytexta Başûr e. Hewlêr, Behdîn 
- Soran, Germyan û Kerkûk di xwe 
de kom dike. Ango rola xwe 
navendîtiya siyasî - coxrafî heye. 
Niha ev yeka ji bo Rojhilatê 
Kurdistanê rast der naçe! Çima? 
Çunkî rewşa coxrafî - demografiya 
Rojhilatê Kurdistanê cuda ye. 
Çima? Çunkî Rojhilat herêmekî 
yekreng û yekdest nîne, belku çar 
herêm e û heta niha yek 
navendîtiya van herêmên ji hev 
cuda negehîne hevdu. Her çiqas ku 
Sine navenda Ostana Kurdistanê 
ye, lê belê heta niha jî ev navende 
herêmên Azerbaycan, Mokiryan, 
Kirmanşa û îlam di xwe de kom 
nake. Ji boy vê yekê pirsgirêkekî 
me ya coxrafî - demografî heye û 
çareyek jêre pêwîst e. Ew car 
herêmên me bas kirin bi vî awayî 
ne: 

l)Herêma Azaerbaycan 

Ev herêm bajarên Makû, Xoy, 
Selmas û Urmiye tê de ne. Urmiye 
navenda herêmê ye, û di warê 
siyasî - îdarî ve ew herêmane li 
xwe kom dike. Gelê me di vê 
herêmê de piranî Kurdê Sunnî ne û 
bi devoka Kurmanciya Bakurî 
dipeyvin. Têkiliya civakî - aborî - 
kulturiya girsên gel ji hêlekê bi 
Tirkên Azerî re heye, ji hêla din jî 
bi Kurdên wî millî sînor yanî 
Bakurê Kurdistanê re heye. 
Yekemîn tova tevgera neteweyî di 


Mamend Roie 

bin bandora Bakur de di vê 
herêmê de hate çandin û ji vê 
herêmê ber bi deverên din jî çû. 
Di warê neteweyî de gelê me li vê 
deverê zindî û hişiyar in û bi 
awayên çalak tevlî hemû bizavên 
têkoşînê bûne. 

2) Herêma Mokiryan 

Ev herêm bajarên Şino, 
Nexede, Pîranşehir, Serdeşt, 

Mehabad û Bokan vedigire. 

Navenda vê herêmê Mehabad e û 
ev bajar navendanerîtiya 
nasyonalîzma Kurd e di îranê de. 
Kurdên vê deverê Sunnî ne û bi 
devoka Kurmanciya Navîn 
diaxivin. Têkiliyên gel bi Turkên 
Azerî û bi Kurdên Başûrê 
Kurdistanê re heye. Çawa herêma 
Azerbaycan kopya Bakurê 

Kurdistanê ye, ev herêm jî deq û 
doxir dişibe Başûrê Kurdistanê û 
bandor jê standiye û bandor kiriye 
ser. ...? tova netewîtiyê li devera 
Urmiyê hate çandin, lê di devera 
Mokiryan de gihîşte semer û 
Komara Kurdistanê lê şîn bû. 
Deverekî herî çalak e û girantirîn 
barên pirsa neteweyî li ser milên 
xelkê vê herêmê deye. 

3) Herêma Erdelan 

Ev herêm hemû navçe û 
bajarên Ostana Kurdistanê 
vedigire. Kurdên Sunnî ne û bi 
devoka Kurmanciya Navîn 
dipeyvin. Têkiliyên vê deverê bi 
Başûrê Kurdistanê re heye û ji 
aliyê din jî bi navenda îranê yanî 
Tehran û Hemedanê re heye. Ev 
dever piştî şoreşa 1979'an di warê 
neteweyî de hişyar bû û tevlî 
tevgera azadîxweziya Kurdistanê 
bû. Niha jî yek ji giringtirîn 
navendên Rojhilatê Kurdistanê ye. 
Rejîmê jî giraniyek taybet daye 


ser vê herêmê. 

4) Herêma Kirmaşan 

Ev herêm Kurdên Şîyî ne û bi 
devoka Kurmanciya Başûrê ango 
Kelhurî dipeyvin. Di warê neteweyî 
de sist e û heta niha beşdarî 
tevgera neteweyî nebûye û gelek 
kêm e. sebeba vê yekê jî ev e ku ev 
dever têkiliyên xwe bi navend û 
meseba fermî re heye. Navenda vê 
herêmê Kirmaşan e. deverê 1, 2 û 
3 di warê coxrafî û nifûs de zirav in 
û fere bûna xweyî stratejîk nînin, 
tenê Kirmaşan feretiya xweyî 
coxrafîk heye. Nifûsa Kurdan li vê 
derê kom bûye û aboriya me jî li vê 
derê ye. Ev dever çar Ostan digir e 
nava xwe, parek ji Hemedan, 
Kirmaşan, îlam û Kurdistan. 
Kirmaşan pir e, heke were sax kirin, 
wê gavê tevgera Kurdî li herêmên 
pêncan ya r n Luristan, Çarmehal û 
Bextiyarî û Kohkîlokiye û Boyer 
Ehmed jî zindî dibe 

Çareseriya pi sa navendîtî bi 
Kirmaşanê ve girêdayî ye. Kirmaşan 
muzîka Kurdên Sunnî, Şîyî, Ehlî Heq 
û Behayî tê de ne. Her weha Kurdên 
Soranî, Kelhurî, Lek, Hewramî û 
Goranî û Lur jî tê de hene. 
Kirmaşan mezintirîn bajarê 
Kurdistanê ye û pîwîst e jî îro pêde 
em bêjin Kirmaşan Paytexta 
Kurdistanê ye. 


/ y 

Bernameyên Radyo 
Dengê Kurdistana 
îranê li ser înternêtê 
guhdarî bikin: 

www.rdki.com 

Email: 

rdk_iran@yahoo.com 

daneshjooyekurd@yahoo.com 


// \ 

Rojnameya Agirî li 

ser vê malpera 
înternêtî bixwînin: 
http://www.kurdistanmedia 
.com/kurmanci/kurmanci.ht 
m 

Fax: 

0012703425105 

Email: 

rojnama_agiri@yahoo.com 

agiri2003@hotmial.com 

Doma rûpelê 20 

Daxuyanî 


Bizava Islamî dibe serhatiya teslîm 
kirina 7 şoreşvanên demokrat bi 
rayedarên Iranê re eşkere bike 


Her weha em daxwaz ji rêxistin û navendên 
demokratîk û sivîle Başûrê Kurdistanê jî dikin ku 
piştgiriya vê daxwaza me bikin û wajoya xwe jî lê 
bidin. 

Em ji roja weşandina vê daxuyaniyê (22.04.2004), 
hetanî yek meha tewaw dê li benda hlewesta Bizava 
Îslamî bibin. Heke we tu helwestek ji xwe nîşan neda, 
zext û givaşa me dê zêdetir bibe. Em dest ji vê dozê 
bernadin hetanî ku rastiya ji bo xelkê Kurdistanê û 
cîhanê eşkere dikin. Em li benda bersiv û helwesta 
wan in. 

Navên navend û rêxistinan: 

1. Navenda Helebçe li dijî Enfal û cînosayda Kurdî - 
Holenda 

2. Sindoqa zarokên şehîdên Kurdistana Başûr - 
Holenda 

3. Komeleya girtiyên siyasiye Kurd - Holneda 

4. Melbenda Kultura Kurd li Denhax - Holenda 

5. Komeleya Kurd li bajarê Filardîngin - Holenda 

6. Federesyona Kurdan - Holenda 

7. "Rahi Karger" şaxa Holendayê 

8. Malpera Mehabad 

9. Kovara Sipîtir 

10. Sentera rewşenbîrî a pêşketinxwaze Kurdistane - 
Holenda 

11. Dezgeha rojnamevan û hunermendên Utrêxt - 
Holenda 

12. Sentera kulturî a Newroz li Laydin - Holenda 

13. Komeleya dostîtiya - Kurdî Holendî li denhax - 
Holenda 

14. Komeleya dostîtiya - Kurdî Holendî li Sîxdam - 
Holenda 

15. Komeleya Mafên mirova Kurdistanê - -lolenda 


16. Yaneya Kurdî 

17. Yaneya Kurdî 

18. Yaneya Kurdî 

19. Yaneya Kurdî 

20. Yaneya Kurdî 

21. Yaneya Kurdî 

22. Yaneya Kurdî 

23. Yaneya Ku, ii 

24. Yan^ya Kurdî 


Holendê "Mîdya" - Holenda 
Amestirdamê "Mîdya" - Holenda 
Otrîxt "Mîdva" - Holenda 
Lîwardin "Mîdya" - Holenda 
Însxîde "Mîdya" - Holenda 
Dêlfit " Mîdya" - Holenda 
Roterdamê "Mîdya" - Holenda 
Xiringînê "Mîdya" - Holenda 


Hîngloyê "Mîdya" - Holenda 

25. Civata Ciwanên "Mîdya" li Holenda 

26. Civata Ciwanên "Mîdya" li Amestirdam - Holenda 

27. Civata Ciwanên "Mîdya" li Dêfilt - Holenda 

28. Civata Ciwanên "Mîdya" li Denhax - Holenda 


29. Civata Ciwananên "M 

30. Civata Jinên "Mîdya" 

31. Civata Jinên "Mîdya" 

32. Civata Jinên "Mîdya" 

33. Civata Jinên "Mîdya" 

34. Civata Jinên "Mîdya" 


dya" li Roterdam - Holenda 
i Holenda 

i Amesterdam - Holenda 
i Dêfilt - Holenda 
i Înşxîdeya Holenda 
i Roterdam - Holenda 


i 


35. Komeleya Xwendekarên Kurdistanê (Holenda) 


Ava kirina bajarê Bemê zor 
hêdî didome 

Amadekar: Bozê Sîna 



Malên xerab bûyî li Bemê hêj nehatîne kom kirin 

Di halekê de ku soz û qewlên karnasên beşên cur 
bi cure dewleta Komara Îslamî a îranê pêvajoya kar 
û bizava wan bo ji nû ve ava kirin û xizmetên cur bi 
cur bi xelkê bajarê Bemê, 5 meh piştî qewmîna 
bûyera erdhejê, baş û cihê hêviyê dinirxînin, lê 
encama dîtin û lêkolîna karnasên nedewletî ku bê çi 
cure alîkarî û piştgiriyeke dewletê û tenê bo pêşkêş 
kirina xizmetên mirovî û alîkarî kirin bi hevwelatiyên 
xwe çûne wî bajarî; rewş û kawdana xelkê Bemê 
xirab û nebaş dinirxînin. 

Di encama rûdana Erdheja 5 mehan berî niha li 
Bajarê Bemê ser bi Osatan Kermana îranê nêzîk bi 
40000 kes ji xelkê wî bajarî jiyana xwe ji dest dan û 
bi hezaran kes birîndar û bêserperest bûn. 

Karnasên ne dewletî diyar dikin ku rayedarên 
dewletê 2 sal bo çê kirina ser li nûye bajarê Bemê 
diya‘î kirine, lê ew bawer in ku bi vê rewşa ku niha 
li Bemê didome, pilana saz kirina nû ya bajêr 4 
salan pitir demê dixwaze û xelk neçar in ku di 
kempan, ku ji wan re hatiye çê kirin bijîn. 

rewşa 

jiyana xelkê 
nava Kempan 
de gelek xirab 
û aloz e, 
saxlemiya wan 
li metirsiyê de 
ye, bê avî, 
giranî, 
nesaxiyên 
pîskolojîkî û ... 
hawarê dikin. 

Karnas dibêjin hêj axa mal û îdare û ... ku kavil 
bûne, hêj nehatine hilgirtin û otombêlên axhilgirtinê 
li nava şeqamên Bemê bêkar sekinîne. Ew çende vê 
rastiyê digehîne ku ji kesên pispor û şehreza bi karê 
avadan kirinê mifah nehatiye wergirtin. Pirsgirêka 

nebûna kesên pispor û karzan, pêşde çûna pêvajoya 

kar û xebat bo proje û pilanên avadan kirinê paşde 
xistiye. 

Saziyên sivîl û xelkî û rêxistinên nedewletî pitir 
xizmeta hevwelatiyan li Bemê dikin. 

Li gor nûçeyan rewşa jiyana xelkê nava Kempan 
de gelek xirab û aloz e, saxlemiya wan li metirsiyê 
de ye, bê avî, giranî, nesaxiyên pîskolojîkî û ... 
hawarê dikin. 

Rayedar û berpirsyar nahêlin nûçegihanên biyanî 
seredana Bemê bikin. Heta çend rojan berî niha 
nûçegihanek Emerîkî li îranê seba dîtina bajarê 
Bemê hate der kirin. 

NÛÇE 


Li hemberî pêk anîna 
Kanûna Ronahî ya Kurdî li 
Zanîngeha Urmiyê, asteng 
derketin holê 

Li zanîngeha Urmiyê piştî 2 sal 
xebat û têkoşîna Xwendekaran û 
xir kirina 800 îmzeyan bo ava 
kirina Kanoneke Kurdî bo kar û 
tekoşîna ciwanên xwendekar di 
warên lidarxistina bone û rê û 
resmên Kurdî, şevbêrkên 
helbesdtan û îsal di meha çûyî 
de û piştî wan hemû pirsgirêk û 
arîşeyên ku bo xwendekaran çê 
kirin, ji ber ku dest ji ava kirina 
Kanonê bikşînin. Lê serbarê wan 
hemû kosp û astengane Kanona 
Kurdî ya bi navê Kanona Ronahî 
hate ava kirin. Lê beriya dest pê 
bûna karê Kanonê, di dema rê û 
resma vekirina Kanonê, "mucewiz" 
(hikmê kar kirina)a kanonê hate 
betal kirin! Serbarê pirsgirêkên zaf 
ku rayedar û berpirsyarên 
Zanîngehê bo Xwendekarên Kurd 
pêk anîbûn, bi vî halî jî 
xwendekarên Kurd ên zanîngeha 
Urmiyê cejna dest pê bûna karê 
Kanonê birêve birin. Her di wê rê û 
resmê de xwendekaran 
tomarnameyek bo Wezareta Ilom 
(Zanist)ê şandin ku tê de nerazî 
bûna xwe derheq vê kiryarê û 
dijberî kirin bi tev kar û çalakiyên 
çandî (ferhengî) hate xuya kirin. 

Li Sine setilaytên mala 
tên kom kirin 

Piştî vê çendê ku nûçeya 
damezirandina Tv a PDK îranê li 
Kurdistanê belav dibe, dezgeha 
Ewlekariya rejîmê biryarê dide ku 
bi her awayekê be, dibe ku setilayt 
werin kom kirin. Piştî wê biryarê 
hêzên rejîmê li bajarê Sine 
çalakiyên berfireh dest pê kirine, 
ew dikevin malan û setilaytên 
hevwelatiyan xir dikin û 'ediyên 
setilaytan bi sûça mifah wergirtin ji 
setilaytê cezayê malî tên kirin. 


Mamostayek niştîmanperwer 
bi dîtina ala Kurdistanê 
wefat dike 

Mamostayeke dilsoj û 
Kurdperwere bajarê Mihabadê bi 
navê Silêman Kerîmnejad, roja 
17'ê Banemera 1382'e Rojî 
(06.05.2004), ku bo dîtina 
Kurdistana serbest gihîştibû sînorê 


Hacî Omeran, çaxê gihîşûtina wî bo 
ser axa Kurdistana îraqê û dîtina 
Alaya Kurdistanê, ji kêfxweşiyan ve 
dest bi giryanê dike û mixabin piştî 
çend deqeyan "Sekte" lê dide û 
jiyana xwe ji dest dide. Kekê 
Silêman her berî şoreşa gelên îranê 
jî weke xortekî dilsoj û 
Kurdperwerke navdar di nava 
bajarê Mihabadê de hatibû naskirin, 
li serhildana serdemê şoreşê de tevî 
mamosta û xwendekarên hevhizre 
xwe li xwendingehên Mihabadê de 
rolek berbiçav hebû û piştî bi 
deshilat gihîştina rejîma Komara 
Îslamî a îranê, bi guneh û tawana 
Kurdperwerî û endam bûn di PDK 
îranê de hat girtin û bo girtîgehê 
hate şandin. Piştî azad bûnê, bo 
heyamê çend salan wane gotin jêre 
hate qedexe kirin, lê çi yek ji wan 
kospane nekarî bandora nerênî li 
ser bîr û bawera wî bike, heta di 
jiyê nêzîk bi 60 saliyê de û bi dîtina 
ax û xelkê rizgar bûye Kurd li 
Kurdistana îraqê bi sedema "Sekt"ê 
canê xwe ji dest da. 

Kekê Silêman xwendina xwe 
heta "DîplonrTê li Mihebadê kuta kir 
û paşan li bajarê Qumê li şaxa 
Hiqûqê de Lîsans wergirt û piştî 
vegeriyana xwe bo f mabadê, bi 
karê dersgotin li xwendingehên 
Mihabadê re mijûl bû. Kekê Silêman 
ji bilî wê ku di çaxê deshilatdariya 
rejîma Paşayetiyê hertim weke 
çiqila çavê memûrên Sawakê di wî 
bajarî de bû, di^ serdemê 
deshilatdariya Komara Îslamî de jî 
bilî heps û bêpar kirin ji kar, hertim 
d| bin zêrevanî û gefên îtilaat 
(Êstixbarat)ê de bû. 

Qise xweşî û niktebêjî li 
taybetmendiyên vî mirovê dilsoj û 
niştîmanperwer bûn. Mirina Kekê 
Silêman bo hemû xelkê bajarê 
Mihabadê bi xasmanî karmend û 
Ferhengiyên wî bajarî û tev xizm û 
dost û hevalan bûyerek bijan û 
nexweş bû. 

Em weke Desteya nivîskarên 
agirî behî û serexweşiya xwe 
pêşkêşî hemû daxbarên mirina wî 
mamostayê dilsoj dikin û xwe di vê 
xem û kovanê de bi hevpare 
dizanin. 

Riha wî şad û cihê wî Biheşta 
berîn be 

Dîsan cinayeta rejîmê û 
dirêjiya nerazî bûna xelkê li 

bajarê Kamyaranê 

Pêşnîvroya roja duşembiyê 28'ê 
Banemera 1383'e Rojî, rêgir û 


kirêgirtiyên rejîmê li bajarê 
Kamyaranê, rê ji çend kasibkarên 
wî bajarî girtin û azar û eziyeta 
wan kirin ku di encam de yek ji 
wan kesane bi navê îqbal Rehmanî 
kurê Hebîbulah xelkê "Lon"ê hate 
kuştin û keseke din jî bi navê 
Burhan Kemangeriyan bi tundî 
hate birîndar kirin. 

Xelkê Kamyaranê bi bihîstina vê 
nûçeyê rijyane nav şeqaman û 
meşeke aram bo derkandina nerazî 
bûna xwe ji vê kiryara 
cinayetkarane a rejîmê lidarxistin. 
Lê hêzên rejîmê di seranserê bajêr 
de belav bûn û dest bi azar û 
eziyet kirina xelkê kirin. Rewş û 
kawdana bajarê Kamyaranê, 
hetanî niha jî her aloz e û hêzên 
leşkeriye rejîmê di cihên cur bi 
cure bajêr de cih girtine û dirêjî bi 
azar û eziyeta xelkê didin. 


Xwekujiya ciwanek Kurd li 
serbazgeha "Kehrîz" a 

bajarê Urmiyê 

Çend rojan berî niha ciwanek 20 
salî bi navê Emîn Tahirî kurê Sofî 
Selîm, xelkê gundê Rajana ser bi 
herêma Mirgwer a Urmiyê, ku di 
Padigana leşkeriye "Kehrîz" a 
bajarê Urmiyê de mijûlê xizmeta 
leşkerî (serbazî)yê bû, dest bi 
xwekuştinê kiriye. Emîn 2 guleyan 
li Ranê xwe dide. Mixabin bi 
sedema xwîn rijyana zor jiyana 
xwe ji dest dide. Li gor gotina 
"Pizişk Qanûni"ya Urmiyê bi hegera 
direng gehnadina wî ciwanê bi 
nexweşxaneyê, jiyana xwe ji dest 
dide. Li gorî nûçeyên nêzîke Emîn 
Tahirî, bi sedema nedana iznê 
seredana malbatê dest bi 
xwekuştinê kiriye. 


Li vir nan bi nirxa can e! 

Roja yekşemî 16.05.2004'an 
kasibkarek bi navê Cevdet 
Babşêre, xelkê gundê Dêrge ser bi 
devera Selmasê dema ku bi 
otombêla xwe a barî ku barê vê 
perçe bû, ber bi bajarê Xoyê diçû, 
rastî hêzên ewlekariyên rejîmê hat 
û bi awayeke hovane hate kuştin. 
Meytê Cevdet Babşêrî ji aliyê 
civatên xelkê Selmas û herêmên 
derdor hate veşartin. Ev kirayra 
hovane a hêzên rejîmê bû sedema 
nerazî bûna xelkê vê deverê. 

Keçên hilatî li malan, dibine nêçîra 
bandên fisadê û kirîn û firotina 
mewadê û ... 

Piştî serkeftina şoreşa gelên 
îranê û hiloşîna rejîma Paşatiyê, 
karbidestên rejîma teze bi 
deselat gihîştî bas ji afirandina 
civakeke nimûne dikirin û ew 
arîşe û nesaxiyên civakî bi 
berhem û diyariyên rejîma berê û 
Rojava ku dûr ji ol û meseb bûn, 
dihesibandin. îdia dikirin ku ev 
rejîme bi xurt kirina çanda Îslamî 
û rêvebirina rê û cihên exlaqî yên 
jêhat digel şeri û ayînê de, dijberî 
û pêşgîrî ji çanda Rojava û 
bîhaniyan û kurt kirina destê 
zaliman û herwiha pûte dan bi gîr 
û girift û hewcehiyên hejaran, dê 
civakeke bê mînak biafirînin. 

Lêbelê berevajî wan dirûşm û 
sozan, eve zêdetir ji du dehsala 
ye li bin siya rejîma Komara 
Îslamî û vê yasa û siyaset û 
metoda deshilatdariyê, gelên 
îranê ji rêya zext û zor û 
tepeseriyê, pûte nedan bi 
çareseriya pirisgirêk û 
hewcehiyên çandî, aborî, civakiye 
xelkê bûne goriyên fermî û rejîm 
bûye sebeb û çavkaniya zaf 
nesaxî û arîşe û qeyranên civakî 
yên cur bi cur, ku bi tundî gefê ji 
saxlemiya civakê dikin. Lewma di 
wan salên dawiyê de zor nîşane li 
çêbûna guhartinên bingehîn di 
tex û qatên civakiye jinan û 
ciwanan de xuya bûne û dibin, ku 


di nava qoviyê de 


Selîm Zencîrî 

selim_rencberi@yahoo.com 

bê guman ev guhartinane jî bi 
wateyekê derbazbûn ji 
kevneşopiyê ve bo modernîtê 
dizivirin, lê mixabin xasmaniyên 
bomiye welatê me weke yasa û 
deselat, çand, ol, orf,... wisan 
kiriye ku nirxa wan guhartinane 
girantir bibe. Yek ji wan nîşanane 
ku pir bi xof e û dibîte sedema 
teşeneya pirisgirêkên dinê jî û roj 
bo rojê xurtir dibe, hilatina keçan 
ji malê ye. 

Sedem û encama hilatinê: 

Bi giştî karnas sedemên 
hilatina keçan bo sîstema 
hikûmetî, destengiya madî û 
çandî, ferq û cudahî li navbera 
hizr û dîtinên nifşa nû û kevin di 
malbatê de, dijberiyên navbera 
bab û dayikan, telaq û ji hevbûna 
wan, hebûna zirbab û zirdayikan, 
muitad bûn, hêvî û xwastikên 
bêcî ji ciwanan, lêdan û ceza 
kirin, gazindeyên herdemî, neçar 
kirin bi zewacên "tehmîlî", pêşgîrî 
ji pêşkeftin û xwandinê, 
negihîştin bi serkeftinan, kêm 
bûna atîfe, ferq û cudahî, şik û 
guman, riftarên xirab, binçav 
kirina tund û zîndanî kirin,... 
dihesibînin. 

Hêjayî gotinê ye ku her sal 15 
'etanî 20% bi hijmara hilatiyan 
zêdetir dibe û navinciya jiyê wan 
di navbera 9 hetanî 30 salan de 
ye. Her wiha tê zanîn ku piraniya 
herî zore wan keçane her di çend 
rojên yekem piştî hilatinê de 
mîna berxekê ku bikeve dava 
gurên birsî, dibine nêçîra bandên 
fisadê û kirîn û firotina mewadê û 
herwiha dikevine ber destdirêjiya 
(tecawîza) cinsî ku neçarin bo 
bidestve anîna bijîva jiyanê û 
peyda kirina cihwar û 
serpenaheke emn û aram her roj 
têkiliyên cinsî bi qasê yek hetanî 
4 caran bidomînin û dest bi her 
karekî xirab wekî dizî û 
xwefirotin,... bidin û di vê qonaxê 
de ye ku bo derketin ji givaş û 
tevijmên ruhî û pîskolojîkî û 
kovanên mişextiyê (sergerdanî) û 
nebûna atîfê, penayê bo mewada 
malwêranker bibin. 



Hiroîn û Tiryak zortirîn 
mifaha hilatiyan 

Dr. Mistefa Êqlîma dide 
zanîn ku li gor vekolînên li ser 
300 keçên hilatî hatiye 
meşandin zaftir ji 30%'an 
"sabîqe"ya îtiyadê hene û 
zêdetir ji 50%'an Hiroyîn û 
Tiryakê 1 )i kar tînin (24/5 Hiroîn 
û 29/5 Tiryak), 15% Heşîş û 
her wiha 31% jî cigarekêş in. 
Her wiha Dr. Ebas Goldûst jî 
dide zanîn ku her sal 10 
milyard Dolar qazanc û mifah ji 
bazerganî û qaçaxa keçan û 
jinan digîje torên Mafiyayî, ku 
ew jî eyankerê vê rastiya tal e 
ku 1 milyon zarok di cîhanê de 
bûne goriyên vê bazerganiyê û 
her sal di cîhanê de 1 milyon 
zarok rûspî dibin û li gor rapora 
rêxistina saxlemiya cîhanê 105 
milyon zarok bi wîrosa HIV 
(Aidz) re tûş bûne. 

Bi giştî mirov dikare bibêje 
ku mijara hilatinê, nesaxî yan 
"afet"eke civakî ye ku xurtkerê 
vê jî, zirûfa bihorîn ji îstibdad û 
kevneşopiyê ber bi demokrasî û 
modernîtê di civaka îranê de 
ye. Çunku di civaka sunetiye 
îranê de ne tenê bab û dayik 
belku sîstema xizmayetî di hîn 
kirin û çavedêrî li ser zarokan 
de zal e. Lewma tenê rêya 
derbas bûn ji wan giriftan, 
vekirina deriyan ji demokrasiyê 
û ava kirina civakek demokratîk 
û modern, kanalîze kirin û rû bi 
rû bûn bi metodekî sîstematîk û 
ava kirina navend û organên 
"ferhengsazî" û şêwirmendî ye. 
Lê mixabin rejîma Komara 
Îslamî bi kiryar û di piraktîk de 
daye selmandin ku ne tenê her 
nikare çareser û bi van terzane 
tevde biliv livie bike nemaze rê 
xweşkereke bo afirîn û xurt 
kirina wan arîşane. Lewma her 
hinde maye bibêjin ku mirov çi 
biçîne, dê wê jî bidirûtin. 

Pirsgirêkên cikavî di bin siya Komara 

/V 

Islamî de xurttir dibin 


Çinûr Qadirî 



Lênêrînek bi ser 25 sal 
deshilatdariya biyom û reş a 
Sîstema Komara Îslamî a îranê bo 
me dide eyanê ku qeder û 
çarenivîsa gelên hejar û 
çewisandiye îranê li hemû warên 
cur bi cur ên jiyana (siyasî, aborî, 
civakî û ...) bi metirsiyeke mezin re 
rû bi rû kiriye. Di destpêka bi ser 
kar hatinê de rayedarên rejîma 
Îslamî gelek soz û dirûşm bo ava 
kirina welat dane gelên îranê. Lê 
hêj kêmasî û xirabkarî û ... htd yên 
rejîma Paşeyetiyê nehatibûn 
çareser kirin, şerek nexwaziyarî bi 
rejîma Bees^ ya îraqê re bi ser 
neteweyên îranê dane sepandin. 
Şerek ku 8 salên tewaw îran kavil 
û xirab kir û hêj bandora 
wêrankere wî şerî di civaka îranê 
de ne xilas bûye û ne jî hatiye 
çareser kirin. 

Di wî şerê nehewce de bi sedan 
hezar kes ji xortên nûgihîştî ên 
îranê di qadên vî şerî de jiyana 
xwe ji dest dan û hezaran kes jî 
seqt û kêmendam man, hezaran 
malbat û zarok bêmalxêmal û 
bêbab (bêxwedî) man, tev dahat û 
sermayeya esliye îranê bo kirîna 
çekan û bikar birina wan hate 
mizext kirin, aboriya îranê bi 
tewawî têkçû û ...htd. Bi giştî em 
nikarin bingeha pirsgirêkên niha ên 
ku gelên îranê pêre dinalînin ji 
bandora nerênî a şerê 5 salî bi 
îraqê re bibînin, rol û bandorek 


hindik jî nebûn! 16 sal e ku şer 
dawî hatiye, lê em şahidê vê çendê 
ne ku pirsgirêk di hemû warên 
jiyana gelên îranê xurt û tundtir 
bûne û her ku diçe berfirehtir û 
kûrtir dibin! 

Pêşketin û serfiraziya her tak û 
sîstemekê di civak û welat de bi 
paqij bûn û saxlemiya civakê re 
girêdayî ye. Rayedar û 
berpirsyarên hikûmeta Îslamî ji ber 
ramanên paşverû û kevnar, kêmtir 
di hizra pêşde birin û baştir kirina 



Tenê 15 jî sedêye wan cîwanan ku 
jiyê wan di navbera 18 heta 24 
salan e, di zanîngeh û navendên 
perwerdeya bilind de cih girtine 


rewşa jiyana gelên îranê bûne. 
Lewma ji roja destpêka bi deshilat 
gihîştina wan heta niha tenê 
pirsgirêk û arîşe bo xelkê zêde 
kirine, nek hêvî, xwestik û pêşeroja 
geş a di hizr û xeyalan de, belku 
berevajî wan armancên ku gelên 
îranê di şoreşa sala 1357 (1979)'an 


de bo wan gorî û fida kiribûn, 
meşiyan. 

Nexweşiyên saxlemî ên cur bi 
cur, hejarî û destkurtiya tak û 
malbatan, hiloşîna malbatan, 
xwekuştin, dizî, fesad (gendelî) di 
warên cur bi cur, giranî, îtiyad bi 
mewadên bêhişker û ... parek in ji 
wan pirsgirêkên gelên îranê. 

Hin caran serhijmêriyên fermî - 
ku gelek jî rast ninin - ku xurtbûna 
pirsgirkan di îranê de destnîşan 
dikin, pir balkêş in. Bo mînak: 

Salane 9 ji sedêye 
xwendekaran, dest ji xwendinê 
hil digirin! 

Di vê derheqê de rêveberê giştî 
yê Wezareta perwerde û hîn kirinê 
di got û bêjeke bi ÎRNA'yê re 
dibêje: "Di salê de 9 ji sedêye 
xwendekarên Dibistana Navîn dest 
ji xwendinê ber didin". (1) 
Menoçêhr Fezlîxanî dide zanîn ku 
pirsgirêkên xurt ên aboriye 
malbatên van kesane, sedema 
bingehîne vê pirsgirêkê ye. 

Wî her wiha da xuya kirin ku di 
salê de 5 ji^ sedêye xwendekarên 
dibistanan li îranê ji ber pirsgirêkên 
perwerde, aboriya malbatan û ... 
nikarin xwendinê bidomîn in. 

15 ji sedêye ciwanên jêrî 24 
salan xwendekarê zanîngehê 
ne! 

Dr. Husên Xaliqî, Cihgirê 
Perwerdeya Wezareta Zanist û 
Lêkolîn, di civîna cihgirên 
perwerdeya zanîngeh û saziyên 
xwendina bilinde welat de da zanîn 
ku: "Ji qasê yek milyon û 700 hezar 
xwendekarên welat, tenê 15 ji 
sedêye wan ciwanan ku jiyê wan di 
navbera 18 heta 24 salan e, di 
zanîngeh û navendên perwerdeya 
bilind de cih girtine". (2) Eva di 
halekê de ye ku ev qase li welatên 
cîhanê pitir ji %50 e. 

Lêkolîn û dahûrapdin li ser 
pirsgirêkên civaka îranê belku 
karek hêsan be, lê rêya çareser 
kirina pozetîv (erênî) û micite wan 
dibe zêdetir bihê berçav girtin. 
Pirsek ku ji bo rayedar û 
berpirsyarên Komara Îslamî tiştek 
biyanî ye! Belku pir caran wan ev 
pirsgirêk û arîşene anîbin ziman, lê 
bi rastî çi gavekê di hizra çareser 
kirina wan de nebûne û xemgêre 
nexwerine. Em dibînin rewş roj bo 
rojê şepirze û aloztir dibe û 
pirsgirêk xurttir dibin û bandora 
nerênî a wan bo çareseriyê li 
pêşerojê de dijwartir dibin. 

(1 ),Rojnameya Aftabdaily 

(2),Rojnameya Jamejamdaily 

Stran parek zindî ji dîrokê ye 

(Beşa 1) 


Her neteweyek pêka çand û 
dîroka xwe hin ji serhatî û rewişt û 
tîtalên bav di nav civaka xwe de 
pêka serdemê xwe di qalibê 
helbest, çîrok, çîvanok û stranan 
de dayîne guncandin û nifş bi nifş 
hatine veguhastin û weke mîratê 
bav û kalan hatine parastin. 

Gelek nivîs û berhemên 
helbestvan û xwedî hizrên me ên 
kilasîk bi hin sedeman mîna şer û 
alozî, nebûna emrazên çap û 
weşandinê û nexwende bûna xelkê 
li nav çûne, di vê navberê de tenê 
stran bûye ku kariye piraniya wan 
bûyer û serhatiyên gelê me bi 
awayek baş biparêze û bigehîne 
destê nifşa îro, sedema wê yekê jî 
hez kirina Kurdan e ji stranan û bi 
taybetî stranên folkulorî ku qala 
serhatî û rabihoriya Kurdan dike ku 
ew jî bi xwe di çend çiqan de dabeş 
dibe. 

Stiran çiye? 

Stran anku stirîn, wate kilama 
bi awaz e ku mirov bi bilind û nizm 
kirin û kurt û dirêj kirina dengê 
xwe vê awazê distire. Stiran bi giştî 
bi du terzan tê gotin: l.Stran bi 
rîtm, 2.Stran bê rîtm 

Hemû neteweyên cîhanê 
starnên taybet bi xwe hene ku 
hemû tevî hev bi ferq in. Di vî warî 
de stirana Kurdî pir dewlemend e 
ku bandora xwe li ser neteweyên 
derdora xwe jî kiriye, gelek 
neteweyên cîran mîna Fars, Tirk û 
Ereban mifah ji awaz û ahengên 
Kurdî wergirtine û bi kilamên xwe 
ahengên Kurdî bi kar anîne. Strana 
Kurdî dîrokek dûr û dirêj heye û zaf 
stiranên folkulorî ji bab û kalên me 
ve dest bi dest gehiştine destê 
nifşa îro û niha jî bi av^ ayek nû û 
zindî bi kar tên û her tim bandora 
xwe ya erênî hebûye. Bi Kurtî 
stirana folkulorî bûye parek ji mîrat 
û çanda Kurdî. 

Stirana Kurdî çar çiqên bingehîn 
hene l.Lavik, 2.Heyran, 
3.Siyaçemane, 4.Miqam. 

Ji her yek ji wan çiqane çend 
çiqên din cuda dibin ku her yek ji 
wan çiqane taybet bi deverek û 
devokek ji zaravên Kurdî ne. Çiqa 
yekem wate lavik taybet e bi 
devera Rojhilatê Bakura 
Kurdistanê, ewa ku dibêjinê 
Serhed. Çiqa duyê wate Heyran 
taybet e bi pişka navîn û Başûrê 


Noredîn Sofîzade 

Rojavaya Kurdistanê ku navenda 
Kurdistana Rojhilat heta deşta 
Germiyanê ber dikeve. Çiqa sêyem 
wate Siyaçemane taybet e bi 
başûrê Rojhielata Kurdistanê ku 
deverên Hewramanê ber dikevin. 
Çiqa çarê wate Meqam taybete bi 
bakûrê Rojawaya Kurdistanê ku 
Cizîr û Şengar û bi taybet 
Kurdistana Rojava berdikevin. 

Ji ber vê çendê ku qala stirana 
Kurdî basek dûr û dirêj hil digire û 
her yek ji wan çiqên serê çend 
çiqên din bi xwe digirin, emê di vê 
mijarê de tenê li ser lavikê ku 
taybet bi kirmanciya jorî û li 
deverên Serhedê tên stirîn, bas 
bikin. 



Lavik: 

Lavik pêkhatiye ji kilamê 
cimaeta Kurdan, stiranên dîwanî, 
stiranên mêranî, stiranên bendî ên 
kur û keçan anku stiranên evînî. 

Stran di nav kurdan de xwedî 
remz e û ji bo xweşî û nexweşiyê 
wate şahî û şîniyê tê stirîn. Heger 
em bala xwe bikişin ser kakila 
stiranê dê bizanbin ku stiran di nav 
kurdan de wek nalîna dil hatiye 
stirîn, xem pê hatine rijandin, 
bêhna mirovan pê fireh bûye û kula 
dil bi çend kilamên bi awaz hatiye 
rijandin. 

Stiranên dîwanî 

Stiranên dîwanî ji bo xweşî 
hatine gotin li şahiyan de dema ku 
xelik li dura hev xir dibin ji aliyê 
dengbêj û hozanvanan ve kilamên 


dîwanî tên gotin, ku ev jî pêk 
hatiye ji peyvên maqûl û giran, 
mîna wegêrana serhatekê an bi 
ziman anîna hin peyvên civan û 
dilkêşe kurdî ku bal xelkê rêz û 
hurmeta van tê girtin. 

Stiranên mêranî: 

Dîroka kurdan şahidê gelek şer 
û levdan û girtin û kuştin û 
bêbextiyan bûye, strana mêranî 
mehta mêran û egîdan dike ku an 
mêranî ji xwe dane kifşê an bi 
bêbextî hatine kuştin yan di rêya 
evîna xak û welat de hatine kuştin 
yan jî stranbêj kêşe û gêreya c 1 
eşîran bi kilam bas dike, bo mînak 
zaf dengbêjên welat weke Hacî 
Ebdulkerîm, Xusro, Zahiro û 
Şakiro ev cure kila^ ane gotine û 
bandora xwe hebûne. 

Di wî serdemî de ku jêderên 
nûçeyî kêm bûne û îmkanata hatin 
û çûnê mî a îro nebûye, dengbêjan 
bûyerên ku hay jê dibûn yan xwe 
şahidê vê bûn li ser kasêtên bi 
stran tomar dikirin û xelkê dûrdest 
bi vî terzî haydarê bûyerê dibûn. 
Mixabin wê yekê jî heya qasekê 
bandora xirab li ser xelkê hebû ku 
mîna tiştek ji bîr neçûyî di mejiyê 
xwedanên bûyerê de dima û dema 
ku guhdariya kilamê dikirin seha 
van dibizivî û hin caran diçûn bo tol 
istandinê. 

Kilamê cimaeta Kurdan 

Ev çiqe ji lavikê stiranên here 
kevnare bav û kalan di xwe de 
digire, mîna evîna bi sirûşt û 
serhatiyên evînî û efsaneyî weke 
Xec û Siybend, Mem û Zîn, Heso 
û Nazê, Dervêşê Evdî û ... Htd. 
Stranbêjê mezine gelê Kurd 
Xirapetê Xaço para zafe stiranên vî 
kilamê cimaeta Kurdan in, ev dema 
kilama Hekîmû dibêje her niha jî 
taze ye. 

Strana evînî 

Çiqa çarê û axir çiqa stirana 
lavik, stirana evînî anku bendên 
kur û keçan e, ev bendane bi çend 
cure û awazan têne stirîn, awazên 
weku delolo delal, Têlê canê, 
Esmî xan, Zozanê Zozan û ... ev 
bendane çar misreyî û mîna 
helbestê têne wehonandin û wezn 
û qafiyeyên mîna helbestê hene, 
dengbêj dikare wan bendan di çend 
awazan de bistire. Diyar e zaf bend 
folkulorî ne û ji berê de hatine 
gotin, lê belê çarçoveya vê girêdayî 
nine, hozanvan dikare her bi xwe 
pêka dîtina xwe bendan wehûne û 
bistire, ev bendane tenê bendên 
evînî nînin, belku zaf caran Jin li 
ser cenazeyên egîdên xwe jî bi wan 
awazan, bendan dibêjin û bi dengê 
xemgîn û melûl her bi wyi 

WEJE 


Lorîna Dilvînê 


Dengê giriyana Dilvînê di gihîşte 
mala cîranê wan; lê wê carê giriya wê bi 
carên din re ferq hebû û, maşîn hêvir 
bûna wê tu nebû. Hinek caran diqîrand 
û hinek caran jî wek nexweşekê 
dinaland. Xaleta Xezal a cîranê van bi 
dengê lorandina Dilvînê gelek nerehet 
bû û gaziya Necîbeya dayîka Dilvînê kir: 

Başe sukorşikayî çima tu wê keçê 
nahebînî ew dilorîne? 

Necîbê got: Xalet tu bi xwe dizanî 
çaxekê Şemsedîn babê Dilvînê, rojekê li 
malê biçe der û nezivire, giriya wê keçê 
dest pê dike û, heta zivirîna babê wê 
rawestiyan çi nine! Ev keçe xirab hîn 
bûye û, wek berxa mêjak dibe ku her 
tim li ser çoka babê xwe rûnêt û li 
derdora wî be. 

Dilvîna çavşîn û pirçsîs û sipî ku 
weke bûke şûşan diçû û, zaf xweşik û 
weke mezinekê di axivî, car bo carê 
rewşa wê nebaştir dibû! Roj ava bû û 
Şemsedîn babê wê wê rojê jî nehate 
malê! Nêzîkî mexreb, Salihê mamê 
Dilvînê li ser şolê dizivirî malê, dît ku 
Necîbayê, Dilvîn li hembêz giretiye û çi 
rawestiyan û hêvir bûna wê nine. 

-Çiye? Çi hatiye serê Dilvînê û çima 
dilorîne? 

-Vilah ez nizanim bo çi dilorîne û 
nizanim çi ciheke wê diêşe? 

Salih bilez rabû û çû erebeyekê 
peyda bike. Dema xwarina şûvê jî bû. 
Dengê qure qura Beqan û sîre sîra 
Sîsirkan bi ser gund de zal bû. Di deriyê 
mala Elî da û silav kir. Piştî bi xêr hatin 
kirinê Salih gotê, Elî ez hatime heke ji 
tere zehmet nebe, keça şemsedîn gelek 
nesax e û bigehîne nexweşxanê! 

Elî got: Salih tu bi xwe dizanî şevane 
hat û çûn li Kurdistanê, nemaze li 
devera me de gelek nexweş û bitirs e û 
ez çi caran şevê li malê dernakevim. 

Çû mala Ehmed, lê wî jî got maşîna 
min xirab e. Bi her halê heyî gelek cihan 
çû. Aqibet Xwedê xêra Reşo merin bike, 
wî lendevêra xwe hil kir û ketine rê. 

Çend gavekan li gund dûr neketibûn 
ku Pastaran berahiya maşînê girtin û 
dest bi pirsyar û lêgeriyana maşînê 
kirin. 

Hûn dê biçine kuderê? Şola we çiye? 

Salih got: Me nesax heye. 

Pastareke ridîn dirêj got: Ma hûn 
nizanin şevê "hjîkûmet nîzamî" ye û çi 
kesê mafê hat û çûnê nine? 

Salih got: Em neçar in, ev zaroka 
nesax e! 

Pastar hate axaftinê: Gelek girîng 
nine heke heta sibêdê nemire çi jê 
nahê\\\ 

Maşîn Kete rê û Salih bi wê gotinê 
zaf nerehet bû û got: Belê Xwedê mala 
Melayan wêran bike, Pastarên Şîraz û 


Siyamend Terbî 


Isfehanê hatiye lêre zilm û zoriyê ji 
me dike û şevane nahêle em 
nexweşên xwe jî bibine 
nexweşxanê. Bedela vê ku bo me 
nexweşxanan, dermanxwene û 
xwendingehan di herêmê de ava 
bikin û bi xelkê ra bigihîjin, tenê 
Pastarên ridîn Nêrî bo me bi diyarî 
anîne ku xwîna me Kurdan bi xwe 
helal dizanin. Heta gehiştine nêzîk 
bajar, çend carên dinê ev yeke 
dudevs bû û Pastaran berahiya 
maşînê girtin. Lê bi her halekê 
gihîştine nexweşxaneyê û "wîzît" 
wergirtin û bilez çûne oda duktor û 
Dilvîn li ser texte dirêj kirin. Nojdar 
çaxekê çav ji rûmetê wê kir, 
matmayî ma! Pirsyar kir, 
nexweşiya wê çiye û çi ciheke wê 
diêşe? 

Salih got: Em bi xwe jî nizanin 
çi ciheke wê diêşe! 

Nojdar matmayî mabû ku çima 
tiştek weha mimkun e! Pîrsyarên 
zaf anîne gorê. Aqibet nojdar got 
ew keçe mutade (kesek ku 
mewadên bêhişker, muxediratê 
dikişîne) e!!! 

Salih û Necîba bi b hîstina wî 
nûçeyî mat û mendehoş bûn. Çima 
dibe Dilvîn mutad be? Bêşik we jî 
pê xweş e bizanin serhatiya 
nexweşiya Dilvînê û pêwendiya di 
navebra wê û babê wê çi bûye? 

Şemsedînê babê Dilvînê hemû 
şevekê heta nîva şevê di malê de 
mijûlî "menqel"(*) û "hoq"ê (*) û 
kêşana tiryakê dibû. Dilvîna zarok 
jî li tenişta babê xwe dirûnişt û roj 
bo rojê ew tişte bo wê weke 
bernameyekê lê hatibû. Hetanî ku 
aqibet ev jî bê evê ku wê mewadê 
bikêşe, bê evê ku gunehek hebe 
mutad dibe. Her lewma heke 
rojekê babê wê di malê de neba, 
dest bi giriyanê dikir û leşê wê wek 
mutadekê ku çaxê kêşanê hatibe û 
dest nekeve azar û êşê dest 
pêdikir. 

Belê zêdebarê van hemû asteng 
û arîşe û pirsgirêkên civakî, siyasî, 
aborî û çandî ku di civaka me de 
hene, bedela wê ku di hizra 
pêşeroja Dilvîna xweşik de bibe û, 
perwerde bike û li hembêzê bihê 
girtin û dilovanî pê bihê kirin, sûç û 
guneha wê gula nû bişkivtî çi bû ku 
cîhana ronahî lê tarî be û biçirmise 
û bihê per-per kirin. 


(*).Du kerese ne ku bo 
kişandina mewadên bêhişker 
(Muxedirat)ê tê bi ka anîn. 



OÇiya çiyayan nakevin, lê 
çav çavan dikevin. 


OAqilê sivik barê giran e. 


OKê hingivîn dixut, 
mêşhingivîn bi kê divedet. 


ODujminê dujminê te, 
dostê te ye. 




OŞûjînê çavê Xwe de 
nabîne, lê derziyê li çavê 
xelkê de dibîne. 


OAhên vî destî, namînin ji 
bo vî destî. 


ORiya dirêj ji gavên biçûk 
dest pê dike. 


ORovî bi xwe nediçû kunê, 
îna hejek bi dêla xwe ve 
girêda. 


OEz mîr tu mîr, kê vê bibe 
wezîr. 


OPirs bike ji kalê zemanan 
û ji xortê geriyayî. 


OKaniya ku avê jê wedixuy 
keviran nexêde. 


OBerxê nêr bo kêrê ye. 


OHer tiştek bi xê, xê jî 
mezinde. 


OHem nanê dêrê dixwo, 
hem nimêja mizgeftê dike. 


OSeyê har, temenê wî çil 
roj e. 


OÇi ewraziyek bê nişîv 
nabe. 


OJiyan darek e ku dibêjinê 
awat, ji berê wê kes naxot 
bê hewl û xebat. 


OEvê duhînê gelek xê pê 
divêt. 


OBûka ser hesp, kes nizane 
nisîbê kê ye. 

OAgir berbû mala direwînî 
kesê bawer nekir. 

Felsefeya Govendê 
Folkolora Kurdî de 


di 


Dara Natiq 


Bi dirêjahiya dîrokê ji aliyê 
dujminên gelê me ve cehda 
şuştin û ji holê rakirina 
nasnameya neteweya me bi 
hemû terzan hatiye dan. Netewa 
xebatgêr û xweragire Kurd jî bi 
hemû hêz û şiyana xwe ve bo 
parastina nasnameya xwe cehd û 
xebat kir ye, bi taybet di pêwendî 
tevî parastina kelepûr û fulkolura 
Kurdî da ku nasnameke neteweyî 
û pênaseya gelê me ye ji çi terze 
xwegorî kirinekê xemsarî nekirine 
û heta îro parastine. 

Govend ku yek ji tayên 
Folkolora kurdiye, wek yek ji 
hunerên herî kevin û geleriye 
gelê Kurd rol û bandorek mezin 
di parastina nasnamaya netewî 
de hebû ye. Govend hunera 
kilasîkî a kevin û fulkoluriye ku 
sembola cesûrî û jêhatî û zindî 
mana gelê Kurd e. 

Felsefe û pênaseya Govenda 
Kurdî berfireh e û hewceyî bi 
berhevdanekî kûr û karnasên 

pispor di vê derheqê de heye. 
Emê di vê mijarê de tenê basa 
hin taybetmendî ên vê hunera 
kilasîkî a Kurdî bi taybet di 
Bakurê Kurdistana îranê de bikin. 

Govenda Kurdî dîrokekî rast û 
çavkaniyekî zelal û eşkere çinine, 

ev hunere her ji destpêka jiyana 
Kurdan ve serhildaye. Govenda 
Kurdan tenê bo şahiyê nine belku 
sembola tewahiya jiyan û şerû 

şol û îzaya xelkê zehmetkêşe 

Kurdan e ku kak'ia ricmûyan ji 
herêmên ş<. /awî û 

hunerperweriya Kurdan ve 
serhildaye. Di bingeh de piraniya 
terzên Govendê, li gor sirûşt û 
rewş û kavdana Kurdan ve hatiye 

darêtin. 

Li vir de serbarê şanazî kirin bi 
karwanê dûr û dirêje fulkolura 
Kurdî, emê bala ve bi çawaniya 
vê fulkolurê di Bakurê Kurdistana 
îranê de, bi taybet Li bajarên 
Urmiye, Selmas, Makû û Xoy û 
deverên derdora wan de 


— ■ 


■% 



Govenda Milanê 



Govenda Qilîçkêya sade 



taybet bi xwe hene û bi ser çar 
tayên bingehîn de têne pişik kirin 
û her yek ji wan tayane jî çend 
pişik û curên Govend û stiranên 
taybet lê cuda dibin ku di pişkek 
ji wan Govendane da jin û mêr bi 
hevre pişikdariyê dikin û pişka 
dinê jî bi hegera lez bûn û zor 
bûna hereketên "rezmî" tenê mêr 
têda pişikdariyê dikin ku emê bi 
kurtî îşarê pê bikin. 

Govenda Milanê:{Perjîno pola, 
Şexsêne, Milanê, Sarê, Flomidîl] 



Govenda Yarsenem 
rabikêşin. 

Taybetmendî ên stiran û 
Govenda Kurdî wek pişkek ji 
fulkolura Kurdî serweyî wê çendê 
ku kariye gelê Kurd bi neteweyên 
derdora xwe wek: Azerî, Aşûrî, 
Ermenî û Turk bide nas kirin, 
nîşanderê dîmenên dilrifîne 
xwezaya Kurdistanê û çawaniya 
"hemase" û bûyer û terzên 
diyalog û hez kirina di navbera 
keç û kur û terzên jiyan û mişext 
bûna Kurdan û zilm û zordariya 
dujminan be û..., ku bi gotina 
stiran û awazan li ber dengê 
Dihol û Zirnayê birêve diçin. 

Di wan deverên navbirî de 
çend curên sereke ên Govend 
hene ku her yek ji wan hereketên 


Govenda Qilîçkê ■ {Ş 

Celebe, Keleşo, Bawaso 
(mêran), Bawaso a (jinan), 
Momir a^ (jinan), Momir a 
(mêran), Nêçîr û Ereban}. 

Qilîçkê ên ser bi Şêxanî: 
{Yarsenem, Toxlama, Turcînar, 
Gozelê, Lêdêvo}. 

ş'xanî: {Ekmelî ya tund, 
Ekmelî Xa hêdî, Narê, Yarpêda, 
Kalemêr û Qenberyemanê}. 

Fleke em baş bala xwe bidin 
ser hinek ji wan Govendane, 
kesên çopî kêş bi terzekî hunerî 

têne pêş û diçine paş û dikine 

hewar, eve jî bi wateya moral 
(wire) dane bi civakê û kura 
Gonendê û gazî kirina xelkê 

dinê, bo meydana Govendê. 

Yek ji Govendên dinê ku her 
dem ji aliyê xelkê wan deverane 
û zaf herêmên dine Kurdistanê ve 
zaf girîngî pê hatiye dan, 
Govenda"Şenge" bûye. Felsefa vê 

çopiyê jî bi kuştina mîrekî devera 

Gewerê bi navê "Şenge" ser hilda 
ye. Li ber hêdî bûn û li ser xwe 
bûna vê Govendê û seba hurmet 
danîn ji bo wî mîrî, xelkê vê 
deverê û zaf herîmên dine 
Kurdistanê bo û teslîm kirina 
miriyan bi axê ev Govende li 
dardixistin e. 

Stiranên şahî û govendan, 
siroştê Kurdistanê tîne pêş çavên 
mirov, ji herikîna rûbar û bayê 
dev geliyan, dengê kev û 
kevderiyan, ciwanî û rewşa dar û 
baran, ciwanî û delaliya keça 
Kurd, evîndariya bêrî û şivanan, 
xweşiya zozana û bilindahiya 
çiyayan, awazekê taybet daye bi 
muzîka miletê Kurd. Di 

WEJE 


Doma rûpelê 17: 

Felsefeya Govendê di 
Fulkolura Kurdî de 


Kurdistanê da tevî her cure şahî 
û Govendê de cure nezim û awaz 
û stiranek tê gotin, kesê stiranbêj 
di navrasta govendê de disekine 
û awaz û stiranên cur bi cur pêka 
rewş û hereketên vê Govendê 
disitire û tevî sazbenda her carê 
bo bizvandina seha dawetçiyan 
berê xwe didene aliyekî govendê, 
ku ev stiranane jî pêka felsefa vê 
govendê hatiye darêtin. 


Neteweya Kurd di folkolura 



Govenda Qenbervemanê 


xwe de zor dewlemand e, bi 
taybet di warê Govendê de ku 
yek ji hunerên herî kevin û 
resene folkolura Kurdî ye ku dibe 
bo parastina vê hunera zêrîn 
cehd û tekoşîneke zaf bihê kirin. 

Pîr û kalên me ev samana 
mezin ji çend hezar sal berî niha 
were bo me xudan kirine û 
nehêlane ku ji nav biçin, heke bê 
û em vê samana zêrîn li pişt 
guhê xwe bixin, dê li pêşerojeke 
nêzîk de ji nav biçin. Her çiqas 
heta niha jî pişkek zaf ji wan li 
tûrkê pîr û kalên gund û bajêran 
de mane û mifah ji wan r ehadye 
wergirtin. 

Lê hewceye ku Govend jî 
mîna pişkek ginng ji fulkolura 
Kurdî dibe wek pişkên din yên 
çanda Kurdî bihê parastin û bo 
her çiqas geşandin û girîngî dana 
vê cehd û xebitîn vere kirin, 
çunku fulkolur jî di cihê xwe de 
faktereke zor girînge bo man û 
hebûna her gel û neteweyekê û 
di rastî da pişkek ji nasnameya 
neteweyiya me ye. 


Doma rûpelê 15'ê: 

Stran parek 
zindî ji dîrokê 


weznane bendan diavêjine 
kesên ji destçûyî yên xwe. 

Stranên evînî bi xwe du çiq 
hene ku bi tewawî ji hev cuda 
ne, ev jî ewaye ku bend hemû 
bersiv in û dibe bersiva kilama 
hember were dayîn, anku dibe 
bendekê kur bêje û benda 
bersivê jî keç. Bo mînak kur 
dibêje: 

Keçikê dînê çavên belek 
çavên te ne 

Bîrî bijank lev zêdene 

Tuyê ramûsanekê min re 
keremke 

Heft xunê min li ser mala 
babê te ne 

Di hember de keç dibêje: 

Kuro delal xema neke bila 
rengê te zer nebe 

Bi xem û xeyal siwarê 
hespê sorboz nebe 

Min sond xwariye ezê çi 
mêran nakem 

Heta qisa te ya şîrîn nav de 
nebe 

Li vir de bi ronî der dikeve 
ku benda kur tev ya keçê ferq 
û cudayî heye. 



Çand û toreya me Kurdan 
gelek dewlemend e, her yek ji 
hozanvanên gelê me ku di 
rêya xizmet bi çanda gelê xwe 
û s ha welatparêziyê xizmetê 
dikin û distirin, dibe ku hindî ji 
destê wan tê hunera kurdî 
dewlemend bikin; ji ber ku 
niha zaftir derfet û îmkanat 
ber destê wan hene, li hember 
de jî dibe îza û zehmeta 
hozanvanên me ên nifşên 
bihorî bêne berçav girtin. Ev 
stranane bi taybet ên folkulorî 
her wisa nehatine gotin belku 
hemû bi îza û têfikrîna 
hozanvanan di rêya xizmet bi 
gel û çanda wan hatine gotin û 
bi nebûna îmkanatan jî dest bi 
dest û dev bi dev heta vira 
gehandine ku erkê me di 
hember wan de eve ye ku li 
wan xwedî derkevin û bi 
îmkanat û muzîka vî serdemê 
berhemên hozanvanên mezine 
nifşên derbasbûyî rabigirin û di 
rêya dewlemend kirina wan de 
bixebitin û teslîmî nifşa ciwan 
a li dûv xwe bikin. 


GER HUN BIXWAZIN 


Berken Bereh 


Ger hûn bixwazin 

Binasin êş û jan û kovaniyê 

Şevek li welatê min bibin mêvan. 


Ger hûn bixwazin 
Binasin mirinê 
Li baskên qulincên 
binihêrin 

Bêhna şewatê tê ji wan 



Ger hûn bixwazin 
Evînê binasin 
Taldeya rojhilata 
bipelînim 
Bê çawa diteyisin bi ken stêrk 

Ger hûn bixwazin 
Welatê min binasin 
Vekin deriyê agfir û rojê 
Kevoka mirovheza heftreng 
Dê bifire ber bi we. 


HETA MIN JI 
TE HEZ NEKIR 

Heta min ji te hez nekir 
Xortekî kerr 
Lal û 
Kor bûm. 

Heta min ji te hez nekir 
Tucar nediguherî demsal 
Daran xwe ne dixemiland 
Bi pelg û kulîlk 
Roj ne dibişirî û 
Germ nedikir 
Bajar, kolan û zevî 
Jiyan wiha têrtam û 
Ne xwedîwate bû. 

Niha har û dîn im 
Ji bo evîna te 
Ey welatê nav li min kirî 
Necar, hedad 
Hostayê min 
Ne tenê te 
Ji dar û beristan 
Mar û moristan 
Ji derd û belayên te ji 
Hez dikim. 

Ji malpera Amûde hatiye 
wergirtin. 

Ehmedê Xanî Babê Kilasîka Kurdî 


"Ehmedê Xanî sertacê 
nîvîskar û helbestvanên 
Kurdan e, wî berê gişkan ala 
serxwebûna Kurdan ala yekîtî 
û biratiya Eşîr û qebîlên 
Kurdan bilind kir". 

Elaedîn Secadî 

Ehmedê Xanî kurê Elyas û ji 
malbata Xaniyan e, li esla xwe de 
xelkê Cizîra Botan e lê ev li 
Beyezîdê hatiye dinê û li wê derê 
jî mezin bûye. Li ser sala ji dayîk 
bûna Xanî nêrîn û gotinên cuda- 
cuda hene, hin kes bawer in ku 
sala ji dayîk bûna Xanî ne eyen e, 
hin kes jî pêka lêkolîna xwe sala ji 
dayîk bûna Xanî diyar dikin. Lê 
Xanî di vê derheqê de bi eşkerayî 
dibêje: 

Lewra ku dema ji xeybê fek bû 
Tarîxa hezar û şest û yek bû 


Xanî xwendina xwe ya olî li 
xwendingeha Muradiye a Bayezîdê 
dest pê kir û paşan hînî xwendin û 
nivîsandina bi Kurdî bû û heta 
gihîşte cihekê ku bi xwe 
xwendingehek ava kir û li wê derê 
ji zarokên Kurdan re dersa Kurdî 
digot. Ehmedê Xanî rewşa 
bindestî û hejariya gelê Kurd baş 
dizanî û li Bayezîdê bi çavê xwe 
belengaziya Kurdan didît û bibû 
xemxurê kovan û xemên gelê 
xwe, wî di Mem û Zîna xwe de 
pirsa bindestiya Kurdan dubare 
kiriye û aniye ber çavan: 

Ger dê hebûya me îtîfaqek 
Wêk ra bikira me înqi/adek 
Rom û Ereb û Ecem ter 
Hemîyan ji me ra dikir xi 
Tekmîl dikir me dîn û dewlet 
Tehsîl dikir me îlm û hîkmet 
Temîz dibûn ji hev meqalat 
Mumtaz dibûn xwedan 
kemalat 


Xanî nek her helbestvanekî 
mezin, belkû rêberekî dûrbîne 
hizra neteweyî bûye. Wî seh bi 
hebûna valahiyek mezin li toreya 
gelê xwe de kiriye, ew jî nebûna 
dastanek wisa bûye ku ji bo 
nasandina gelê Kurd pence ji 
penceya şakarên (hinirên) hozanî 
ên neteweyên cîran bide, wî 
xwestiye ku gelên dinê bizanin ku 


Amadekar:Emîr soavîwend 

Kurd jî dikarin bi zimanê xwe 
pirtûkan binivîsin û dikarin wêje û 
dîroka xwe bi Kurdî binivîsînin û 
bêxin ber çavê gelên cîhanê. 

Xanî di vê derheqê de dibêje: 

Da xelq nebêjin ku ekrad 
Bê merîfetin bê esl û bunyad 
Enwaê milel xwedan kitêbin 
Kurmanc tenê di bê hisêbin 


Her qas Mem û Zîna Xanî 
serhatiya efsaneyî a du evîndarên 
Kurd (Mem û Zîn) e, lê naveroka 
vê pirtûkê tişteke din e û ev zaftir 
qala derd û kulên Kurdan dike. 
Ehmedê Xanî her wek bi xwe 
dibêje Mem û Zîn ji xwe re kiriye 
hêcet û bi vê hêcetê kula dilê xwe 
bi der kiriye, derdê neteweya xwe 
yê kerr û lal bi ziman aniye û ewa 
xwandiye. 

Seyda di vê derheqê de dibêje: 

Sazê dilê kul bi zîr û bem bit 
Sazendeyê eşqê Zîn û Mem bit 
Şerha dilê kul bikim fesane 
Zînê û Memê bikim beh ane 
Nexmê we ji perdeyê derînim 
Zînê û Memê ji nû vejînim 
Derman bikim ez, ewan dewa 
kim 

Wan bê mededan ji nûve rakim 
Ev re ge bikim ji nû serferaz 
da 

bêne temaşayê nezer baz 

Xema dilê Xanî tenê ev zilm û 
bêdadiye nebû ku ji gelê wî dihat 
kirin, belkî ev herdem ji bo 
rizgariya gelê xwe ji wê bindestiyê 

► di hizra bêpariya Kurdan ji nebûna 
rêber û pêşengên zana her wisa 
nebûna yekîtiyek qahîm sewdaser 
û perîşan bû. Seyda Ehmedê Xanî 
hevdem tevî hêvî kirina vê çendê 
ku di nava Kurdan de rêber û 
pêşengên zana derkevin holê û ji 
gelê xwe xwedî derkevin, her wisa 
hewce dizane ku gişk Kurd ji bo 
rizgariya xwe ji destê neyaran 
yekdest û hevgirtî bin. 


Xanî di vê derheqê de dibêje: 

Ger dê hebûya me serfirazek 
Sahîb keremek, suxen 
newazek 

Neqdê me dibû bi sike meskûk 
Nedima wihe bê rewa û 





meşkûk 

Ger dê hebûya me Padîşahek 
Layiq bidiya Xwedê kolahek 
Teîn bibûya ji bo wî textek 
Zahîr vedibû, ji bo me bextek 


Seydayê mezin Ehmedê Xanî di 
Mem û Zîna xwe de neku bi tenê 
qehremanî, dostî, biratî û evîniya 
rasteqîne aniye ber çavan, wî wisa 
jî pirsa bindestî, belengazî û 
hêsîriya gelê xwe aniye ber çavan 
û rê û dirb nîşan kirine ku Kurd bi 
çi pergalekê dê bikaribin li wî halî 
derkevin û azad bibin. Her çiqas 
ew seydayê zana û tucar nemir îro 
li cem me nema ye û çûye ber 
dilovaniya Xwedê, lê wî hinirek 
wisa kiriye ku heta Kurdek li 
Kurdistanê bimîne,navê wî mîna 
pêxemberê toreya Kurdî û wek 
evîna ku di dilê Mem û Zînan de, 
dê di dilê Kurdan de her bimîne û 
pirtûka wî a pir bihagiran mîna 
remza serkevtina Kurdan dê di 
esmanê tore û rewşenbîriya Kurdî 
de her tim serkeş û dilxwaz be. 

Ez jî ji bo Xanî dibêjim: 

Sed desteyê gul bi sed rengan 
Bînim bi hizûrê şahê derdan 
Yek yek bireşînim ser mezarî 
Da qed nemîne li wir pejarî 
Bêjim ku tu seyda erxayîn be 
Farix ji xem û pejar û şîn be 
Ev derdê ku bûy bi wî birîndar 
manendê Mem, ku bi Zîn bibû 
giriftar ...! 

Derman bûye ev bi îtîfaq û 
hemyar 

Kurd îro birane tev bi dostin û 
yar 


Çavkanî: 

1. Tarîxa edebiyata Kurdî 

2. Kovara KARWAN, hejmar 43 

Rojnameyeke siyasî û 

Kurdistana îranê diweşîne 

Navnîşan: 

Rojnama_agiri@yahoo.com 
Agiri2003@hotmail.com 
Fax: 0012703425105 

Bo Agirî binivîsînin 

Eger bo Agirî dinivîsin ji kerema 
xwe van xalên jêrîn berçav bigirin: 

* Çi nivîsek bê nav û nîşan nayê 
weşandin. Nivîskar dikare navê 
dilxwaz bo nivîsa xwe hilbijêr e, 

Digel navê dilxwaz ji kerema xwe 
navê xwe yê rastî bo rojnamê 
bişînin. 

* Eger nivîskar ji bo nivîsîn û 
berhev kirina mijara xwe ji 

çavkaniyan mifah wergirtibe, 
hewce ye îşare bi van jêderan biket. 

* Ev nivîsên ku li zimanên biyanî 
hatibin wergêrandin, hewce ye 
îşare pê bê kirin û nav û nîşana 

jêderê jî bihê dest nîşan kirin. 

* Flindî bikarin wêne, xerîte û 
belgenamên hewce tevî nivîsan bo 

me bişînin. 

Desteka nivîskarên 
Rojnameya Agirî mafê vê 
çendê heye ku: 

Destêwerdana rênûsa nivîsan biket. 
Wan mijar û babetên ku naverokek 
lawaz hebin belav neket. 


37’mîn salvegera şehîd bûna Niho û hevalên wî 


Dîroka pir ji şanazî ya Partiya Demokrat a 
Kurdistana îranê pir e ji xebat û berxwedanî a 
xortên xebatkar û şoreşvanên gelê Kurd di 
Kurdistana îranê de. Yek ji van xortên 
xebatkar û şoreşvane partiyê û gelê Kurd, 
şehîd Niho ye. 

Di pênasê de navê wî Mihemed kurê Ezîz 
û navê dayîka wî Susin hatiye nivîsandin. 
Şehîd Niho ji malbateke zehmetkêş û 
welatparêze gundê Howesn a bajarê Selmasê 
çavê xwe bi jiyanê re vekiriye û çaxekê 
temenê wî gihîştiye 6 salan, li gundê Gengeçîn 
û Howesnê heta pola şeşa destpêkî xwendin 
domandiye û paşan cem Melayeke herêma 
xwe bi navê Mela Obeyd Quran xitim kiriye. 

Doma wê bo 6 




Daxuyanî 


Bizava Islamî dib serhatiya teslîm kirina 7 
şoreşvanên demokrat bi rayedarên îranê re eşkere bike 


Birêz Mamosta Elî Ebdulezîz, rêveberê Bizava Îslamî li Kurdistana îraqê! 

Birêzan endamên Şêwra Navîn a Bizava Îslamî! 

Rewenda Kurd li derveyî welat, bi terzeke cihê hêbet û heyrîmanê ve, 
nûçeyê bidest dana 7 Pêşmergên Partiya Demokrat a Kurdistana îranê, ji 
hêla hizba we bi rayedar û berpirsyarên Komara Îsalmî a îranê û piştre 
îdam kirina wan ji aliyê rejîma îranê ve pê gihîşt. 

Li gor daxuyaniya ku PDK îranê li 14'ê Aprila 2004'an de weşandiye, 
şeva 19-20 10 1996'an hizba we, berevajî hemû rê û cih û rewş û tîtaleke 
Islamî, mirovî û civakî, 7 Pêşmergên wê Partiyê ku bo vehevyanê hatibûne 
bargeha we li nêzîk bajarê Helebçeya şehîd, çekdarên we li cihê pena dan 
û xizmet kirin û piştgirî kirinê, dest û çavên wan girê dane û teslîmî 
Komara Îslamî kirine. 

Heke we hetanî niha dest hebûn di bêser û şûn kirina wan Pêşmergane 
de ret kjribe, nihp êdî nikarin ji vêne zêdetir weşêrin, çunku Balyozê 
Komara Îslamî a îranê li Londonê, di nameya 29.03.2004'ê de bo birêz 
Cêrmî Korbîn, cihgirê serokê girûpa mafê mirovan li Parlemena Birîtaniya, 
Bizava Îslamî bi aliyê vê pirsê hesibandiye. 

Em dizanin piştî wê dîrokê Bizava Îslamî çend şaxe û tayên din jê cuda 
bûne, navên din ji xwe danîne û, renge wan dest di vî karî de hebe, lê ji 

ber wê ku hetanî niha bi tenê şaxe (bal)a we bi navê Bizava Îslamî li 

Kurdistana îraqê, maye, ji rêya yasayî ve hûn berpirsyar in ji hemû 

mîratên wê hizbê. Niha me, ev rêxistinên Kurdî û ne Kurdî yên jêrîn îmza 

(wajo) kiriye û daxwazê ji we dikin ku: 

1. Hemû serhatiya bidest dana ev 7 Pêşmergane (Erşed Rezayî, 
Mihemed Ezîz Qadirî, Yûnis Mihemedpûr, Daryûş îslamdost, Ednan 
Îsmaîlî, Muzefer Kazimî û Merûf Suhrabî) ji bo raya giştî eşkere 
bikin. 

2. Navên encamderên wê tawanê û berpirsê yekeme wê eşkere 
bikin. 

3. Daxuyaniyekê biweşînin û têde vê tawanê şermezar û protesto 
bikin. 

4.Xwîna wan şehîdan bi malbat û kes û karên wan re bidin. 

Doma wê bo 11 


















